LICENCNE ODREDBE ZA MICROSOFTOV SOFTVER U RAZVOJU

MICROSOFT ONEDRIVE APP FOR ANDROID

Ove licencne odredbe predstavljaju ugovor između tvrtke Microsoft Corporation (ili, ovisno o tome gdje živite, nekog od njezinih povezanih društava) i vas. Molimo da ih pročitate. Ove se licencne odredbe također primjenjuju na gore navedeni softver u razvoju, uključujući i medije na kojima ste ga dobili, ukoliko postoje. Odredbe se također primjenjuju na Microsoftova:

· ažuriranja,

· dodatke,

· usluge temeljene na Internetu i

· usluge podrške

koje se odnose na ovaj softver, osim ako su uz njih priložene druge odredbe. U tom slučaju, primjenjuju se te odredbe.

KORIŠTENJEM SOFTVERA, PRIHVAĆATE OVE ODREDBE. AKO IH NE PRIHVAĆATE, NEMOJTE KORISTITI SOFTVER.

UKOLIKO POSTUPATE U SKLADU S OVIM LICENCNIM ODREDBAMA, IMATE NIŽE NAVEDENA PRAVA.

# 1. PRAVA NA INSTALACIJU I KORIŠTENJE.

## a. Instalacija i korištenje.

· Ovlašteni ste instalirati i testirati jednu kopiju softvera u svom prostoru.

· Zabranjeno je testiranje softvera u stvarnom operativnom okružju, osim ako vam to Microsoft dopusti na temelju drugog ugovora.

## b. Programi trećih osoba. Softver može sadržavati programe treće strane koje vam licencira Microsoft, a ne treća strana prema ovom ugovoru. Obavijesti, ako postoje, vezane uz programe treće strane samo su informativne.

# 2. USLUGE TEMELJENE NA INTERNETU. Microsoft uz softver pruža usluge temeljene na Internetu. Microsoft može u bilo kojem trenutku promijeniti ili otkazati usluge temeljene na Internetu.

# 3. VAŽENJE UGOVORA. Ovaj se ugovor zaključuje do 31/12/2016 (dan/mjesec/godina), ili od dana komercijalnog objavljivanja softvera, ovisno koji je od ta dva datuma raniji.

# 4. SOFTVER U RAZVOJU. Ovaj softver je razvojna inačica. Moguće je da neće raditi na isti način kao i završna inačica. Pridržavamo pravo izmijeniti završnu, komercijalnu inačicu softvera. Također pridržavamo pravo da ne objavimo komercijalnu inačicu softvera.

# 5. POVRATNE INFORMACIJE. Ukoliko Microsoftu pružite povratne informacije o softveru, ovlašćujete Microsoft da, bez plaćanja vam naknade, koristi, objavljuje i komercijalizira vaše povratne informacije na bilo koji način i u bilo koju svrhu. Osim toga, ovlašćujete treće osobe da, bez plaćanja vam naknade, koriste vaše eventualne patente čije je korištenje neophodno kako bi se njihovim proizvodima, tehnologijama i uslugama omogućilo korištenje ili povezivanje s pojedinim dijelom Microsoftova softvera ili usluge koji uključuju vaše povratne informacije. Obvezujete se da nećete pružiti povrate informacije koje su predmet licence na temelju koje bi se od Microsofta zahtijevalo da trećim osobama licencira svoj softver ili dokumentaciju budući da isti sadrže vaše povratne informacije. Ova prava primjenjuju se i nakon prestanka važenja ovog ugovora.

# 6. OPSEG LICENCE. Softver vam je licenciran, a ne prodan. Na temelju ovog ugovora stječete određena prava na korištenje softvera. Microsoft pridržava sva druga prava. Osim u slučaju ako, bez obzira na ovo ograničenje, imate veća prava prema mjerodavnom pravu, softver je dopušteno koristiti isključivo na način određen ovim ugovorom. Prilikom korištenja dužni ste se pridržavati svih tehničkih ograničenja ugrađenih u softver kojima se omogućuje njegovo korištenje na određene načine. Zabranjeno je:

· zaobilaziti tehnička ograničenja ugrađena u softver;

· vršiti obrnuti inženjering, dekompiliranje ili deasembliranje softvera, osim i isključivo u mjeri izričito dopuštenoj prema mjerodavnom pravu, bez obzira na ovo ograničenje;

· načiniti više kopija softvera nego što je određeno u ovom ugovoru ili dopušteno prema mjerodavnom pravu, bez obzira na ovo ograničenje;

· objavljivati softver na način da ga drugi mogu kopirati;

· iznajmljivati, davati u zakup ili posuđivati softver;

· prenijeti softver ili ovaj ugovor na treću osobu; ili

· koristiti softver radi pružanja usluga komercijalnog hostinga.

# 7. OGRANIČENJA IZVOZA. Na izvoz softvera primjenjuju se izvozni zakoni i drugi propisi SAD-a. Obvezujete se postupati u skladu sa svim važećim nacionalnim i međunarodnim pravnim propisima o izvozu koji se primjenjuju na softver. Takvi propisi uključuju odredbe o ograničenjima u pogledu odredišta, krajnjih korisnika i krajnjeg korištenja. Više informacija je dostupno na www.microsoft.com/exporting.

# 8. USLUGE PODRŠKE. Ovaj softver je isporučen “kakav jest”, te je stoga moguće da vam za njega nećemo moći pružiti usluge podrške.

# 9. CJELOVITI UGOVOR. Ovaj ugovor, kao i odredbe koje se primjenjuju na dodatke, nadogradnje (ažuriranjima), usluge temeljene na Internetu, te usluge podrške koje koristite, predstavljaju cjeloviti ugovor koji se primjenjuje na softver i usluge podrške.

# 10. MJERODAVNO PRAVO.

## a. Sjedinjene Američke Države. Ako ste softver stekli u Sjedinjenim Američkim Državama, na tumačenje ovog ugovora i sve zahtjeve uslijed njegove povrede primjenjuje se pravo savezne države Washington, bez obzira na kolizijska pravila međunarodnog privatnog prava. Pravo države u kojoj živite primjenjuje se na sve druge zahtjeve, uključujući one uređene propisima o zaštiti potrošača, nepoštenoj tržišnoj utakmici, te po osnovi izvanugovorne odgovornosti.

## b. Izvan Sjedinjenih Američkih Država. Ako ste softver stekli u drugoj državi, primjenjuje se pravo te države.

# 11. PRAVNI UČINAK. Ovim se ugovorom uređuju određena prava. Na temelju zakona važećih u vašoj državi možete imati i druga prava. Možete također imati posebna prava prema osobi od koje ste stekli softver. Ovim se ugovorom ne mijenjaju prava koja imate na temelju zakona važećih u vašoj državi, ako to nije dopušteno prema tim zakonima.

# 12. ISKLJUČENJE JAMSTVA. SOFTVER VAM JE LICENCIRAN “KAKAV JEST”. PREUZIMATE RIZIK NJEGOVA KORIŠTENJA. MICROSOFT NE DAJE NIKAKVA IZRIČITA JAMSTVA. PR EMA LOKALNIM ZAKONIMA MOŽDA VAM PRIPADAJU JOŠ NEKA DODATNA POTROŠAČKA ILI ZAKONSKA PRAVA, OVAJ IH UGOVOR NE MOŽE OGRANIČITI NI PROMIJENITI. U MJERI DOPUŠTENOJ PREMA MJERODAVNOM PRAVU, MICROSOFT ISKLJUČUJE ODGOVORNOST ZA MATERIJALNE I PRAVNE NEDOSTATKE.

# ZA AUSTRALIJU – NIJEDAN DIO OVIH UVJETA NE UTJEČE NA ZAKONSKA PRAVA KOJA SU VAM ZAJAMČENA AUSTRALSKIM ZAKONOM O ZAŠTITI POTROŠAČA.

# 13. OGRANIČENJE I ISKLJUČENJE ODGOVORNOSTI ZA ŠTETU. MICROSOFT I NJEGOVI DOBAVLJAČI NADOKNADIT ĆE VAM SAMO IZRAVNU ŠTETU DO IZNOSA OD $5.00. NE NADOKNAĐUJEMO NIKAKVU DRUGU ŠTETU, UKLJUČUJUĆI POSLJEDIČNU ŠTETU, IZGUBLJENU DOBIT, POSEBNU, NEIZRAVNU ILI SLUČAJNU ŠTETU. ISKLJUČUJEMO ODGOVORNOST ZA OBIČNU NEPAŽNJU.

Ovo ograničenje primjenjuje se na

· sporove u vezi sa softverom, uslugama i sadržajem (uključujući kôd) koji se nalazi na Internet stranicama ili u programima trećih osoba, te

· zahtjeve po osnovi povrede ugovora, povrede jamstva, objektivne odgovornosti ili po osnovi izvanugovorne odgovornosti, u mjeri dopuštenoj prema mjerodavnom pravu.

Ovo se ograničenje primjenjuje se čak i ako je Microsoft znao ili je mogao znati za mogućnost nastanka štete. Moguće je da se gore navedeno ograničenje, odnosno isključenje odgovornosti ne primjenjuje na vas ako prema vašem nacionalnom pravu nije dopušteno isključenje ili ograničenje odgovornosti za slučajnu, posljedičnu ili drugu vrstu štete.