MICROSOFT PRE-RELEASE เงื่อนไขการอนุญาตให้ใช้สิทธิในซอฟต์แวร์

MICROSOFT ONEDRIVE APP FOR ANDROID

เงื่อนไขการอนุญาตให้ใช้สิทธินี้เป็นข้อตกลงระหว่าง Microsoft Corporation (หรือหนึ่งในบริษัทในเครือในประเทศที่ท่านอาศัยอยู่) และท่าน โปรดอ่านเงื่อนไขข้อมูลดังกล่าว เงื่อนไขเหล่านี้นำมาใช้กับซอฟต์แวร์ เพื่อการประเมิน ที่มีชื่อระบุไว้ข้างต้น ซึ่งรวมถึงสื่อ (media) ที่ท่านได้รับ ถ้ามี นอกจากนี้เงื่อนไขดังกล่าวยังนำมาใช้กับผลิตภัณฑ์ และบริการของ Microsoft ดังต่อไปนี้ด้วย

· การปรับให้เป็นปัจจุบัน

· ส่วนประกอบเพิ่มเติม (supplements)

· บริการบนอินเทอร์เน็ต และ

· บริการสนับสนุน

สำหรับซอฟต์แวร์นี้ เว้นแต่จะมีข้อกำหนดอื่นที่มาพร้อมกับผลิตภัณฑ์ หรือบริการต่างๆ ดังกล่าว หากมี ให้เลือกใช้ข้อกำหนดเหล่านั้น

การใช้ซอฟต์แวร์นี้ แสดงว่าท่านได้ยอมรับเงื่อนไขเหล่านี้ ในกรณีที่ท่านไม่ยอมรับเงื่อนไขดังกล่าว ห้ามท่านใช้ซอฟต์แวร์นี้

หากท่านปฏิบัติตามเงื่อนไขการอนุญาตให้ใช้สิทธิเหล่านี้ ท่านจะมีสิทธิด้านล่างนี้

# 1. การติดตั้งและสิทธิในการใช้

## a. การติดตั้งและการใช้

· ท่านอาจติดตั้งและ ทดสอบ สำเนาหนึ่งสำเนาของ ซอฟต์แวร์บนสถานที่ของท่าน

· ห้ามท่านทดสอบซอฟต์แวร์ในสภาพแวดล้อมการดำเนินการสด เว้นแต่ Microsoft อนุญาตให้ท่านดำเนินการเช่นนั้นภายใต้ข้อตกลงอีกฉบับหนึ่ง

## b. โปรแกรมของบุคคลภายนอก ซอฟต์แวร์นี้อาจประกอบด้วยโปรแกรมของบุคคลภายนอกที่ Microsoft เป็นผู้ให้สิทธิการใช้งานแก่ท่านภายใต้ข้อตกลงนี้ ไม่ใช่บุคคลภายนอก คำประกาศใดๆ เกี่ยวกับโปรแกรมของบุคคลภายนอกที่อาจมีอยู่จะถูกรวมไว้เพื่อแจ้งให้ท่านทราบเท่านั้น

# 2. บริการบนอินเทอร์เน็ต Microsoft จัดเตรียมบริการบนอินเทอร์เน็ตไว้ให้พร้อมกับซอฟต์แวร์ และบริษัทอาจจะเปลี่ยนแปลงหรือยกเลิกบริการดังกล่าวได้ตลอดเวลา

# 3. ระยะเวลา ระยะเวลาของข้อตกลงนี้คือ จนถึง 31/12/2016 (วันเดือนปี)หรือการวางจำหน่ายเชิงการพาณิชย์ของซอฟต์แวร์ โดยถือที่มาก่อนเป็นสำคัญ

# 4. ซอฟต์แวร์รุ่น PRE-RELEASE ซอฟต์แวร์นี้เป็นรุ่น pre-release และอาจไม่ทำงานเหมือนกับของซอฟต์แวร์ขั้นสุดท้าย เราอาจเปลี่ยนแปลงซอฟต์แวร์นี้สำหรับรุ่นสุดท้ายเพื่อการพาณิชย์ และเราอาจจะไม่วางจำหน่ายรุ่นเชิงการพาณิชย์

# 5. คำติชม หากท่านแสดงความคิดเห็นเกี่ยวกับซอฟต์แวร์นี้ให้แก่ Microsoft แสดงว่าท่าน ให้ Microsoft โดยไม่คิดค่าบริการใด ๆ ซึ่งสิทธิในการใช้ การใช้ร่วมกันและการใช้ประโยชน์เชิงพาณิชย์ซึ่งความคิดเห็นของท่านในทางใด ๆ และภายใต้วัตถุประสงค์ใด ๆ ท่านยังจะให้บุคคลภายนอก โดยไม่คิดค่าบริการใด ๆ ซึ่งสิทธิแห่งกรรมสิทธิที่จำเป็นสำหรับผลิตภัณฑ์ เทคโนโลยี และบริการของพวกเขาเพื่อใช้หรือเชื่อมประสานกับส่วนเฉพาะใด ๆ ของซอฟต์แวร์หรือบริการของ Microsoft ที่รวมอยู่ในคำติชม ท่านจะไม่แสดงความคิดเห็นที่เกี่ยวข้องกับการอนุญาตให้ใช้สิทธิที่กำหนดให้ Microsoft ต้องให้สิทธิในซอฟต์แวร์หรือเอกสารประกอบแก่บุคคลภายนอก เนื่องจากเราได้รวมคำติชมของท่านไว้ในเอกสารดังกล่าว สิทธิเหล่านั้นจะไม่เกี่ยวข้องกับข้อตกลงนี้

# 6. ขอบข่ายการอนุญาตให้ใช้สิทธิ ซอฟต์แวร์นี้ได้รับการอนุญาตให้ใช้สิทธิ ไม่ใช่การอนุญาตให้จำหน่าย ข้อตกลงนี้เพียงให้สิทธิบางประการแก่ท่านในการใช้ซอฟต์แวร์เท่านั้น Microsoft ขอสงวนสิทธิอื่น ๆ ทั้งหมด เว้นแต่กฎหมายที่ใช้บังคับได้ใช้สิทธิเพิ่มเติมแก่ท่าน จึงจะไม่คำนึงถึง ถึงแม้ว่ามีข้อจำกัดนี้ ท่านสามารถใช้ซอฟต์แวร์นี้เฉพาะที่ได้รับอนุญาตในข้อตกลงนี้เท่านั้น เพื่อให้เป็นเช่นนั้น ท่านต้องปฏิบัติตามข้อจำกัดทางด้านเทคนิคใด ๆ ในซอฟต์แวร์ที่อนุญาตให้ท่านใช้ในรูปแบบเฉพาะ ห้ามท่าน

· เกี่ยวข้องกับข้อจำกัดทางด้านเทคนิคในซอฟต์แวร์

· ทำวิศวกรรมย้อนกลับ แยกส่วนประกอบ (decompile) หรือแยกชิ้นส่วนซอฟต์แวร์ ยกเว้นและเฉพาะเท่าที่กฎหมายที่ใช้บังคับได้อนุญาตไว้ จึงไม่ต้องคำนึงถึงข้อจำกัดนี้

· จัดทำสำเนาของซอฟต์แวร์มากกว่าที่ระบุไว้ในข้อตกลงฉบับนี้ หรือที่กฎหมายที่ใช้บังคับอนุญาตให้ทำได้โดยไม่ต้องคำนึงถึงข้อจำกัดนี้

· ตีพิมพ์ซอฟต์แวร์เพื่อให้ผู้อื่นทำสำเนา

· เช่า เช่าซื้อ หรือให้ยืมซอฟต์แวร์

· โอนย้ายซอฟต์แวร์หรือข้อตกลงนี้ให้กับบุคคลภายนอก หรือ

· ใช้ซอฟต์แวร์สำหรับบริการโฮสติ้งซอฟต์แวร์เพื่อการพาณิชย์

# 7. ข้อจำกัดในการส่งออก ซอฟต์แวร์นี้อยู่ภายใต้กฎหมายและกฎระเบียบว่าด้วยการส่งออกของประเทศสหรัฐอเมริกา ท่านต้องปฏิบัติตามกฎหมายและกฎระเบียบว่าด้วยการส่งออกทั้งในประเทศและระหว่างประเทศทุกฉบับที่นำมาใช้กับซอฟต์แวร์ กฎหมายเหล่านี้รวมถึง ข้อจำกัดในเรื่องปลายทาง ผู้ใช้งานขั้นปลายและการใช้ขั้นสุดท้าย สำหรับรายละเอียดเพิ่มเติม โปรดดูที่www.microsoft.com/exporting

# 8. บริการสนับสนุน เนื่องจากซอฟต์แวร์นี้เป็น “แบบที่เป็น” เราจึงอาจจะไม่ได้จัดเตรียมบริการสนับสนุนไว้ให้กับซอฟต์แวร์

# 9. ข้อตกลงทั้งฉบับ ข้อตกลงฉบับนี้ และเงื่อนไขของส่วนประกอบเพิ่มเติม การปรับให้เป็นปัจจุบัน บริการบนอินเทอร์เน็ต และบริการสนับสนุนที่ท่านใช้ คือ ข้อตกลงทั้งฉบับสำหรับซอฟต์แวร์และบริการสนับสนุน

# 10. กฎหมายที่ใช้บังคับ

## a. สหรัฐอเมริกา หากท่านซื้อซอฟต์แวร์ในสหรัฐอเมริกา กฎหมายแห่งรัฐวอชิงตันจะครอบคลุมการตีความข้อตกลงนี้ และนำมาใช้กับการเรียกร้องหากเกิดการละเมิดสิทธิใด ๆ ไม่ว่าจะขัดแย้งกับบทบัญญัติของกฎหมายหรือไม่ กฎหมายแห่งรัฐในรัฐที่ท่านมีภูมิลำเนาจะครอบคลุมการอ้างสิทธิอื่น ๆ ทั้งหมด รวมถึงการอ้างสิทธิภายใต้กฎหมายการคุ้มครองผู้บริโภคแห่งรัฐ กฎหมายการแข่งขันโดยไม่เป็นธรรม (unfair competition) และการละเมิดในสิทธิ

## b. นอกประเทศสหรัฐอเมริกา หากท่านได้รับซอฟต์แวร์มาจากประเทศอื่น กฎหมายของประเทศนั้นจะเป็นกฎหมายที่นำมาปรับใช้

# 11. ผลกระทบในแง่กฎหมาย ข้อตกลงฉบับนี้อธิบายถึงสิทธิเฉพาะในด้านกฎหมาย ท่านอาจจะมีสิทธิอื่นภายใต้กฎหมายของประเทศของท่าน ท่านอาจจะมีสิทธิตามผู้ที่ท่านได้รับซอฟต์แวร์มา ข้อตกลงฉบับนี้ไม่ได้เปลี่ยนแปลงสิทธิของท่านภายใต้กฎหมายของประเทศของท่าน หากกฎหมายของประเทศของท่านไม่ได้อนุญาตให้ดำเนินการดังกล่าว

# 12. การเพิกถอนสิทธิ (DISCLAIMER) ของใบรับประกัน ซอฟต์แวร์นี้ได้รับอนุญาตใน “แบบที่เป็น” ท่านรับผิดชอบต่อความเสี่ยงในการใช้ซอฟต์แวร์ MICROSOFT ไม่ได้ให้การรับประกัน การรับรองหรือเงื่อนไขที่แสดงอย่างชัดแจ้งอื่นใดอีก ท่านอาจจะมีสิทธิหรือความคุ้มครองตามกฎหมายสำหรับผู้บริโภคเพิ่มเติมภายใต้กฎหมายท้องถิ่นของท่าน ซึ่งข้อตกลงฉบับนี้ไม่สามารถเปลี่ยนแปลงได้ ภายใต้ขอบเขตกฎหมายท้องถิ่นของท่าน MICROSOFT ขอยกเว้นการรับประกันโดยปริยายใด ๆ ของความเหมาะสมในเชิงพาณิชย์ ความเหมาะสมต่อวัตถุประสงค์พิเศษ และการไม่ละเมิด

# สำหรับประเทศออสเตรเลีย - คุณได้รับความคุ้มครองตามกฎหมายภายใต้กฎหมายคุ้มครองผู้บริโภคของประเทศออสเตรเลีย และไม่มีสิ่งใดภายใต้เงื่อนไขเหล่านี้ที่มีเจตนาให้กระทบต่อสิทธิดังกล่าว

# 13. ข้อจำกัดและข้อยกเว้นว่าด้วยการแก้ไขและความเสียหาย ท่านสามารถเรียกร้องค่าชดเชยเฉพาะความเสียหายโดยตรงจาก MICROSOFT และผู้จัดหาสินค้าของ MICROSOFT ได้เป็นจำนวนเงินไม่เกิน 5.00 ดอลลาร์สหรัฐ ท่านไม่สามารถเรียกร้องค่าชดเชยจากความเสียหายใด ๆ รวมถึง ความเสียหายที่เป็นผลสืบเนือง ผลกำไรที่ขาดหายไป ความเสียหายเฉพาะ ทางอ้อมหรือความเสียหายที่เกิดขึ้นโดยอุบัติเหตุ

ข้อจำกัดนี้นำมาใช้กับ

· สิ่งใด ๆ ที่เกี่ยวข้องกับซอฟต์แวร์ บริการ เนื้อหา (รวมถึงรหัส) บนไซต์ของอินเทอร์เน็ตของบุคคลภายนอก หรือโปรแกรมของบุคคลภายนอก และ

· การเรียกร้องค่าทดแทนในกรณีผิดข้อสัญญา ผิดข้อรับประกัน การรับรองหรือเงื่อนไข การรับผิดอย่างเคร่งครัด การกระทำโดยประมาท หรือการละเมิดอื่นใดตามขอบเขตของกฎหมายที่ใช้บังคับ

ข้อจำกัดนี้ยังนำมาใช้แม้ว่า Microsoft ทราบหรือควรทราบเกี่ยวกับความน่าจะเป็นของความเสียหายดังกล่าว ข้อจำกัดหรือข้อยกเว้นข้างต้นไม่สามารถนำมาใช้กับท่านได้ เนื่องจากประเทศของท่านอาจจะไม่อนุญาตให้มีข้อยกเว้นหรือข้อจำกัดว่าด้วยความเสียหายที่เกิดจากอุบัติเหตุ ความเสียหายอันเป็นผลสืบเนื่อง หรือความเสียหายแบบอื่น