LICENČNI POGOJI ZA MICROSOFTOVO PREDIZDAJNO PROGRAMSKO OPREMO

MICROSOFT ONEDRIVE APP FOR ANDROID

Ti licenčni pogoji so pogodba med družbo Microsoft Corporation (ali njenim lastniško povezanim podjetjem – glede na to, kje živite) in vami. Pozorno preberite te licenčne pogoje. Veljajo za zgoraj navedeno predizdajno programsko opremo, vključno z nosilci podatkov, na katerih je ta programska oprema, če so bili vključeni. Pogoji veljajo tudi za Microsoftove

· posodobitve,

· dodatke,

· internetne storitve in

· podporne storitve

za to programsko opremo, razen če le-tem niso priloženi drugi pogoji. V takem primeru veljajo priloženi pogoji.

ČE UPORABLJATE TO PROGRAMSKO OPREMO, SPREJEMATE TE POGOJE. ČE JIH NE SPREJEMATE, PROGRAMSKE OPREME NE SMETE UPORABLJATI.

ČE SOGLAŠATE S TEMI LICENČNIMI POGOJI, IMATE SPODAJ NAVEDENE PRAVICE.

# 1. PRAVICA ZA NAMESTITEV IN UPORABO.

## a. Namestitev in uporaba.

· Dovoljeno vam je namestiti in testirati en izvod programske opreme v vaših prostorih.

· Programske opreme ne smete testirati v živem delovnem okolju, razen če z Microsoftom ne sklenete druge pogodbe, ki bi to dovoljevala.

## b. Programska oprema drugih proizvajalcev. Programska oprema lahko vključuje programe tretjih oseb, ki vam jih v okviru te pogodbe licencira Microsoft in ne tretja oseba. Morebitna obvestila glede programa tretjih oseb so vključena le v vašo vednost.

# 2. INTERNETNE STORITVE. Microsoft lahko skupaj s programsko opremo zagotavlja internetne storitve. Spremeni ali prekliče jih lahko kadar koli.

# 3. TRAJANJE. Trajanje te pogodbe je do 31/12/2016 (dan/mesec/leto), ali komercialne izdaje programske opreme, kar se zgodi prej.

# 4. PREDIZDAJNA PROGRAMSKA OPREMA. Gre za predizdajno različico programske opreme. Možno je, da ne bo delovala tako kot končna različica programske opreme. Zamenjamo jo lahko s končno, komercialno različico. Prav tako ne smemo izdati komercialne različice.

# 5. POVRATNE INFORMACIJE. Če Microsoftu posredujete povratne informacije o programski opremi s tem Microsoftu brezplačno podelite pravico do uporabe, delitve in komercializacije vaših povratnih informacij na kateri koli način in za kateri koli namen. Prav tako brezplačno podelite tretjim osebam tiste patentne pravice, ki omogočajo uporabo ali povezavo njihovih izdelkov, tehnologije ali storitev z vsemi deli Microsoftove programske opreme ali storitev, v katerih so vsebovane povratne informacije. Microsoftu ne boste posredovali tistih povratnih informacij, za katere velja licenčna pogodba, ki določa, da mora Microsoft svojo programsko opremo ali dokumentacijo licencirati tretjim osebam, ker je vanjo vključil vaše povratne informacije. Te pravice veljajo tudi po poteku te pogodbe.

# 6. OBSEG LICENCE. Microsoft vam te programske opreme ne prodaja, temveč vam podeljuje licenco za njeno uporabo. Ta pogodba vam podeljuje le nekaj pravic za uporabo programske opreme. Vse druge pravice si pridržuje Microsoft. Programsko opremo lahko uporabljate samo tako, kot to izrecno dovoljuje ta pogodba, razen če vam upoštevna zakonodaja, ne glede na te omejitve, podeljuje več pravic. Ravnati morate skladno s tehničnimi omejitvami v programski opremi, ki vam določajo načine uporabe. Ne smete:

· obiti tehničnih omejitev v programski opremi;

· izvajati obratnega inženiringa, povratnega prevajanja ali povratnega zbiranja programske opreme, razen v obsegu, kot ga ne glede na to omejitev izrecno dovoljuje upoštevna zakonodaja;

· izdelovati več izvodov programske opreme, kot je določeno v tej pogodbi ali dovoljeno z upoštevno zakonodajo, ne glede na to omejitev;

· objaviti programske opreme, da bi jo drugi lahko kopirali;

· je dajati v najem, zakup ali je posojati;

· prenesti programske opreme ali tega dogovora nobeni tretji osebi; ali

· uporabljati programske opreme za ponujanje komercialnih storitev gostovanja programske opreme.

# 7. OMEJITVE IZVOZA. Za programsko opremo veljajo ameriški izvozni zakoni in določila. Ravnati se morate po vseh domačih in mednarodnih izvoznih zakonih in določilih, ki veljajo za programsko opremo. Ti zakoni vsebujejo omejitve glede ciljnih držav, končnih uporabnikov in končne uporabe. Dodatne informacije so na voljo na naslovu www.microsoft.com/exporting.

# 8. PODPORNE STORITVE. Ker je programska oprema »kot je«, podporne storitve niso zagotovljene.

# 9. CELOTNA POGODBA. Ta pogodba in pogoji o dodatkih, posodobitvah, internetnih storitvah in podpornih storitvah, ki jih uporabljate, predstavljajo celotno pogodbo za programsko opremo in podporne storitve.

# 10. UPOŠTEVNI ZAKON.

## a. Združene države Amerike. Če ste programsko opremo pridobili v ZDA, se za to pogodbo uporablja zakonodaja zvezne države Washington in velja pri zahtevkih zaradi kršitve te pogodbe brez pravice do sklicevanja na pravila o določanju prava. Za vse druge zahtevke, vključno z zahtevki po zakonih o varstvu potrošnikov in zakonih o nelojalni konkurenci, ter za prekrške, velja zakonodaja države, v kateri živite.

## b. Zunaj Združenih držav Amerike. Če ste programsko opremo pridobili v kateri koli drugi državi, njeno uporabo ureja zakonodaja te države.

# 11. PRAVNI UČINEK. Ta pogodba vsebuje nekatere zakonsko določene pravice. Po zakonodaji, ki velja v vaši državi, pa imate lahko tudi druge pravice. Pravice imate lahko tudi glede na osebo, od katere ste pridobili programsko opremo. Ta pogodba ne spreminja pravic, ki jih imate po zakonodaji, ki velja v vaši državi, če tega ne dovoljuje zakonodaja, ki velja v vaši državi.

# 12. ZAVRNITEV JAMSTVA. PROGRAMSKA OPREMA JE LICENCIRANA TAKŠNA, »KOT JE«. TVEGANJE V ZVEZI Z NJENO UPORABO NOSITE SAMI. MICROSOFT VAM NE DAJE DRUGIH IZRECNIH GARANCIJ, JAMSTEV ALI POGOJEV. V OKVIRU LOKALNE ZAKONODAJE IMATE MORDA DODATNE PRAVICE POTROŠNIKOV ALI ZAKONSKA JAMSTVA, KI JIH TA POGODBA NE MORE SPREMENITI. DO NAJVEČJEGA OBSEGA, KI GA DOVOLJUJE LOKALNA ZAKONODAJA, MICROSOFT IZKLJUČUJE VSA NAZNAČENA JAMSTVA GLEDE PRIMERNOSTI ZA PRODAJO, PRIMERNOSTI ZA DOLOČEN NAMEN IN NEKRŠITEV PRAVIC INTELEKTUALNE LASTNINE.

ZA AVSTRALIJO – V OKVIRU AVSTRALSKE POTROŠNIŠKE ZAKONODAJE IMATE ZAKONSKA JAMSTVA IN NIČ V TEH POGOJIH NI NAMENJENO TEMU, DA BI TE PRAVICE SPREMINJALO.

# 13. OMEJITVE IN IZKLJUČITVE POVRAČIL IN ŠKODE. MICROSOFT IN NJEGOVI DOBAVITELJI VAM LAHKO POVRNEJO SAMO NEPOSREDNO ŠKODO DO 5,00 USD. POVRNJENA VAM NE MORE BITI NOBENA DRUGA ŠKODA, VKLJUČNO S POSLEDIČNO, POSEBNO, POSREDNO, NAKLJUČNO ŠKODO ALI ŠKODO ZARADI IZGUBE DOBIČKA.

Ta omejitev velja za

· vse zadeve, povezane s programsko opremo, storitvami, vsebino (vključno s kodo) na internetnih straneh tretjih oseb ali programi tretjih oseb ter

· zahtevke zaradi kršitve pogodbe, kršitve garancije, jamstva ali pogoja, polne osebne odgovornosti, malomarnosti ali drugega oškodovanja v obsegu, ki ga dovoljuje upoštevna zakonodaja.

Velja tudi za Microsoft, če je podjetje vedelo oziroma bi moralo vedeti za možnost te škode. Prav tako te omejitve in izključitve za vas ne veljajo, če vaša država morda ne dovoljuje izključitve ali omejitve naključne, posledične ali druge škode.