ЛИЦЕНЗИОННИ УСЛОВИЯ НА ТЕСТОВ СОФТУЕР НА MICROSOFT

MICROSOFT ONEDRIVE APP FOR ANDROID

Настоящите условия за лицензиране представляват споразумение между Microsoft Corporation (или свързано с тях лице, според това къде живеете) и вас. Прочетете ги. Те се отнасят за предпусковия софтуер, упоменат по-горе, включително и евентуално носителя, на който сте го получили. Условията важат и за всякакви:

· актуализации;

· допълнения;

· интернет базирани услуги; и

· услуги за поддръжка

на Microsoft за този софтуер, освен ако към по-горните има допълнителни условия. В такъв случай важат техните условия.

КАТО ИЗПОЛЗВАТЕ ТОЗИ СОФТУЕР, ВИЕ ПРИЕМАТЕ ТЕЗИ УСЛОВИЯ. АКО НЕ ГИ ПРИЕМАТЕ, НЕ ИЗПОЛЗВАЙТЕ СОФТУЕРА.

АКО СПАЗВАТЕ ТЕЗИ ЛИЦЕНЗИОННИ УСЛОВИЯ, ВИЕ ИМАТЕ ПРАВАТА ПО-ДОЛУ.

# 1. ПРАВА ЗА ИНСТАЛИРАНЕ И ИЗПОЛЗВАНЕ.

## a. Инсталиране и използване.

· Можете да инсталирате и тествате едно копие на софтуера във вашата среда.

· Нямате право да тествате софтуера в работна среда, освен ако Microsoft ви разреши в специално споразумение.

## b. Програми на трети страни. Софтуерът може да включва програми на трети страни, които Microsoft, а не третата страна, лицензира за Вас според това споразумение. Известията за програмата на трета страна (ако има такива) са включени само за Ваша информация.

# 2. ИНТЕРНЕТ БАЗИРАНИ УСЛУГИ. Microsoft предоставя интернет базирани услуги към софтуера. Те могат да бъдат променени или отменени по всяко време.

# 3. СРОК. Срокът на споразумението е до 31/12/2016 (ден/месец/година), или търговското пускане на софтуера, което е първо.

# 4. ПРЕДПУСКОВ СОФТУЕР. Този софтуер е предпускова версия. Той може да не работи както последната версия на софтуера. Ние може да го променим в последната търговска версия. Също така може и да не публикуваме търговска версия.

# 5. ОБРАТНА ИНФОРМАЦИЯ. Ако предоставите обратна информация за софтуера на Microsoft, вие предоставяте на Microsoft, без заплащане, правото за употреба, споделяне и комерсиализиране на вашите коментари по всякакъв начин и за всякаква цел. Вие също предоставяте на трети лица, без заплащане, права за патенти за продуктите, технологиите и услугите, които да се използват с определени компоненти от софтуера на Microsoft или услуга, включваща обратната информация. Нямате право да предоставяте обратна информация, която е предмет на лицензия, която изисква софтуера и документацията на Microsoft да се лицензира на трети лица, защото включваме обратната информация в тях. Тези права надживяват това споразумение.

# 6. ДИАПАЗОН НА ЛИЦЕНЗИЯТА. Софтуерът се лицензира, а не се продава. Това споразумение ви предоставя определени права за използване на софтуера. Microsoft си запазва всички останали права. Освен ако не притежавате допълнителни права според съответното законодателство независимо от това ограничение, имате право да използвате софтуера само според изричните предписания в настоящето споразумение. Същевременно, трябва да съблюдавате техническите ограничения в софтуера, които ви позволяват да го използвате по определен начин. Нямате право:

· да заобикаляте технически ограничения в софтуера;

· да подлагате на обратно конструиране, декомпилиране или деасемблиране на софтуера, освен и изключително в случаите, когато това е изрично разрешено от съответните закони, въпреки това ограничение;

· да правите повече копия на софтуера, отколкото е разрешено според това споразумение или от съответните закони, въпреки това ограничение;

· да публикувате софтуера, за да се копира от други;

· да го отдавате, давате под наем или на заем;

· да прехвърляте софтуера или това споразумение на трети лица; или

· да го използвате за комерсиални цели за хостинг.

# 7. ОГРАНИЧЕНИЯ ЗА ИЗНОС. Софтуерът е предмет на законодателството за износ и други закони на САЩ. Вие сте длъжни да се съобразявате с всички закони и предписания за национален и международен експорт, които се отнасят за софтуера. Тези закони включват ограничения според местоназначението, крайните потребители и употребата. За допълнителна информация вж. www.microsoft.com/exporting.

# 8. УСЛУГИ ЗА ПОДДРЪЖКА. Тъй като този софтуер се предоставя в състоянието, в което е, не можем да ви предоставим услуги за неговата поддръжка.

# 9. ЦЯЛО СПОРАЗУМЕНИЕ. Това споразумение и условията, актуализациите и интернет базираните услуги, които поддържат услугите, които използвате, представляват цялостното споразумение за софтуера и услугите за поддръжка.

# 10. ПРИЛОЖИМ ЗАКОН.

## a. САЩ. Ако сте получили софтуера в САЩ, интерпретирането на това споразумение се подчинява на законите на щата Вашингтон, които се прилагат при евентуални искове за нарушаването му, независимо дали има конфликт на правни принципи. Всички останали искове, вкл. исковете за защита на потребителите, законите за нелоялна конкуренция и измама, се подчиняват на законите на щата, в който живеете.

## b. Извън САЩ. Ако сте получили софтуера в друга страна, се прилагат законите на тази страна.

# 11. ПРАВЕН ЕФЕКТ. В това споразумение са описани някои юридически права. Може да имате допълнителни права според законите на вашата страна Можете да имате права по отношение на страната, от която сте получили софтуера. Това споразумение не променя правата ви според законите на вашия щат или държава, ако това не се налага от самите тях.

# 12. ОТКАЗ ОТ ГАРАНЦИЯ. СОФТУЕРЪТ СЕ ЛИЦЕНЗИРА "КАКТО Е". ВИЕ ПОЕМАТЕ РИСКА ПРИ ИЗПОЛЗВАНЕТО МУ. MICROSOFT НЕ ПРЕДОСТАВЯ ДРУГИ ИЗРИЧНИ ГАРАНЦИИ, АНГАЖИМЕНТИ И УСЛОВИЯ. МОЖЕ ДА ИМАТЕ ДОПЪЛНИТЕЛНИ ПОТРЕБИТЕЛСКИ ПРАВА ИЛИ ЗАКОНОВИ ГАРАНЦИИ СПОРЕД ВАШИТЕ МЕСТНИ ЗАКОНИ, КОИТО НЕ МОГАТ ДА СЕ ПРОМЕНЯТ С ТОВА СПОРАЗУМЕНИЕ. КОГАТО Е ПОЗВОЛЕНО ОТ МЕСТНОТО ЗАКОНОДАТЕЛСТВО, MICROSOFT ИЗКЛЮЧВА МЪЛЧАЛИВИТЕ ГАРАНЦИИ ЗА ПРОДАВАЕМОСТ, ГОДНОСТ ЗА ОПРЕДЕЛЕНА ЦЕЛ И ЗА НЕНАРУШЕНИЕ.

ЗА АВСТРАЛИЯ – РАЗПОЛАГАТЕ СЪС ЗАКОНОВИ ГАРАНЦИИ СЪГЛАСНО АВСТРАЛИЙСКИЯ ЗАКОН ЗА ПОТРЕБИТЕЛИТЕ (AUSTRALIAN CONSUMER LAW) И НИКОЯ ЧАСТ ОТ НАСТОЯЩИТЕ УСЛОВИЯ НЕ ЗАСЯГА ТЕЗИ ПРАВА.

# 13. ОГРАНИЧАВАНЕ И ИЗКЛЮЧВАНЕ НА ОТГОВОРНОСТТА ЗА ЩЕТИ. МОЖЕТЕ ДА ВЪЗСТАНОВИТЕ ОТ MICROSOFT И ДОСТАВЧИЦИТЕ МУ САМО ПРЕКИ ЩЕТИ ДО СТОЙНОСТТА, РАВНА НА 5,00 $. НЯМАТЕ ПРАВО ДА ВЪЗСТАНОВЯВАТЕ ДРУГИ ЩЕТИ, ВКЛ. ПОСЛЕДВАЩИ, СПЕЦИАЛНИ, ПРОПУСНАТИ ПОЛЗИ, НЕПРЕКИ ИЛИ СЛУЧАЙНИ.

Това ограничение се отнася до:

· всички въпроси, свързани със софтуера, услугите и съдържанието (вкл. кода) на интернет сайтовете на трети страни или програми; и

· претенции за нарушения по договора или гаранцията или условията в тях, обективна отговорност, небрежност или деликт, в рамките на позволеното от съответното законодателство.

То също важи и когато Microsoft е знаел или е трябвало да знае за възможността от такива щети. По-горното ограничение може да не се отнася за вас, защото страната ви може да не разрешава изключването или ограничаването на случайни, причинно обусловени или други щети.