ΟΡΟΙ ΑΔΕΙΑΣ ΧΡΗΣΗΣ ΓΙΑ ΛΟΓΙΣΜΙΚΟ ΠΡΟΕΚΔΟΣΗΣ ΤΗΣ MICROSOFT

MICROSOFT ONEDRIVE APP FOR ANDROID

Αυτοί οι όροι άδειας χρήσης αποτελούν σύμβαση ανάμεσα στη Microsoft Corporation (ή μία από τις συγγενείς εταιρείες, ανάλογα με τον τόπο διαμονής σας) και σε εσάς. Παρακαλούμε διαβάστε τους όρους αυτούς. Ισχύουν για το λογισμικό προέκδοσης που αναφέρεται πιο πάνω, το οποίο περιλαμβάνει τα αποθηκευτικά μέσα επί των οποίων το παραλάβατε, εφόσον υπάρχουν. Οι όροι ισχύουν επίσης για τα παρακάτω στοιχεία της Microsoft:

· ενημερώσεις,

· συμπληρώματα,

· υπηρεσίες που βασίζονται στο Internet και

· υπηρεσίες υποστήριξης

για το παρόν λογισμικό, εκτός εάν υπάρχουν άλλοι συνοδευτικοί όροι αυτών των προϊόντων. Σε αυτή την περίπτωση, ισχύουν οι συνοδευτικοί όροι.

ΕΦΟΣΟΝ ΧΡΗΣΙΜΟΠΟΙΕΙΤΕ ΤΟ ΛΟΓΙΣΜΙΚΟ, ΣΗΜΑΙΝΕΙ ΟΤΙ ΑΠΟΔΕΧΕΣΘΕ ΤΟΥΣ ΠΑΡΟΝΤΕΣ ΟΡΟΥΣ. ΕΑΝ ΔΕΝ ΑΠΟΔΕΧΕΣΘΕ ΑΥΤΟΥΣ ΤΟΥΣ ΟΡΟΥΣ, ΜΗΝ ΕΓΚΑΤΑΣΤΗΣΕΤΕ ΤΟ ΛΟΓΙΣΜΙΚΟ.

ΕΆΝ ΣΥΜΜΟΡΦΏΝΕΣΤΕ ΜΕ ΤΟΥΣ ΠΑΡΌΝΤΕΣ ΌΡΟΥΣ ΤΗΣ ΆΔΕΙΑΣ ΧΡΉΣΗΣ, ΈΧΕΤΕ ΤΑ ΑΚΌΛΟΥΘΑ ΔΙΚΑΙΏΜΑΤΑ.

# 1. ΔΙΚΑΙΩΜΑΤΑ ΕΓΚΑΤΑΣΤΑΣΗΣ ΚΑΙ ΧΡΗΣΗΣ.

## a. Εγκατάσταση και χρήση.

· Μπορείτε να εγκαταστήσετε και να δοκιμάσετε ένα αντίγραφο λογισμικού στις εγκαταστάσεις σας.

· Δεν επιτρέπεται η δοκιμή του λογισμικού σε ενεργό λειτουργικό περιβάλλον παρά μόνο με σχετική άδεια της Microsoft σε ξεχωριστή σύμβαση.

## b. Προγράμματα άλλων κατασκευαστών. Το λογισμικό ενδέχεται να περιλαμβάνει προγράμματα τρίτου μέρους για τα οποία η Microsoft και όχι το τρίτο μέρος, σας παραχωρεί άδεια χρήσης στα πλαίσια της παρούσας σύμβασης. Ειδοποιήσεις, εάν υπάρχουν, για το πρόγραμμα τρίτου μέρους περιλαμβάνονται μόνο για δική σας πληροφόρηση.

# 2. ΥΠΗΡΕΣΙΕΣ ΠΟΥ ΒΑΣΙΖΟΝΤΑΙ ΣΤΟ INTERNET. Η Microsoft παρέχει με το λογισμικό υπηρεσίες που βασίζονται στο Internet. Έχει το δικαίωμα να αλλάξει ή να καταργήσει τις υπηρεσίες αυτές ανά πάσα στιγμή.

# 3. ΔΙΑΡΚΕΙΑ. Η διάρκεια αυτής της σύμβασης είναι έως τις 31/12/2016 (μέρα/μήνας/έτος) ή έως την προώθηση του λογισμικού στην αγορά, εφόσον συμβεί νωρίτερα.

# 4. ΠΡΟΕΚΔΟΣΗ ΛΟΓΙΣΜΙΚΟΥ. Αυτή είναι μια προέκδοση του λογισμικού. Ενδέχεται να μην λειτουργεί με τον τρόπο που θα λειτουργεί η τελική έκδοση του λογισμικού. Ενδέχεται η τελική, εμπορική έκδοση να είναι διαφορετική. Ενδέχεται επίσης να μην υπάρξει εμπορική έκδοση.

# 5. ΣΧΟΛΙΑ. Εάν κάνετε γνωστά στη Microsoft τα σχόλιά σας για το παρόν λογισμικό, δίνετε στη Microsoft, χωρίς χρέωση, το δικαίωμα να χρησιμοποιήσει, να κοινοποιήσει και να εμπορευθεί τα σχόλιά σας με οποιονδήποτε τρόπο και για οποιονδήποτε σκοπό. Επίσης δίνετε σε τρίτους, χωρίς χρέωση, τυχόν δικαιώματα ευρεσιτεχνίας που χρειάζονται για τη χρήση των προϊόντων, των τεχνολογιών και των υπηρεσιών τους ή το περιβάλλον εργασίας με τα συγκεκριμένα μέρη λογισμικού ή υπηρεσίας της Microsoft που περιλαμβάνουν τα σχόλια. Δεν θα δώσετε σε τρίτους σχόλια που υπόκεινται σε άδεια χρήσης για την οποία η Microsoft θα πρέπει να εκδώσει άδεια χρήσης για το λογισμικό της ή τεκμηρίωση, επειδή η Microsoft θα συμπεριλάβει τα σχόλιά σας σε αυτά. Τα δικαιώματα αυτά υπερισχύουν της παρούσας σύμβασης.

# 6. ΕΚΤΑΣΗ ΑΔΕΙΑΣ ΧΡΗΣΗΣ. Παραχωρείται μόνο η άδεια χρήσης του λογισμικού. Δεν πωλείται το λογισμικό. Αυτή η σύμβαση σάς παρέχει μόνο ορισμένα δικαιώματα για τη χρήση του λογισμικού. Η Microsoft επιφυλάσσεται όλων των υπόλοιπων δικαιωμάτων. Εκτός εάν η ισχύουσα νομοθεσία σάς παραχωρεί περισσότερα δικαιώματα, παρά τον παρόντα περιορισμό, μπορείτε να χρησιμοποιήσετε το λογισμικό μόνο σύμφωνα με όσα προβλέπονται ρητά στην παρούσα σύμβαση. Σε αυτή την περίπτωση, πρέπει να συμμορφωθείτε με όλους τους τεχνικούς περιορισμούς που υπάρχουν στο λογισμικό και οι οποίοι σας επιτρέπουν να το χρησιμοποιείτε μόνο με συγκεκριμένους τρόπους. Δεν επιτρέπεται

· η παράκαμψη οποιωνδήποτε τεχνικών περιορισμών του λογισμικού;

· η αποσυμπίληση ή η ανακατασκευή του πηγαίου ή του αντικειμενικού κώδικα του λογισμικού, με εξαίρεση την περίπτωση και μόνο στην έκταση που τέτοιες δραστηριότητες επιτρέπονται ρητά από την ισχύουσα νομοθεσία, παρά τον παραπάνω περιορισμό;

· η δημιουργία περισσότερων αντιγράφων του λογισμικού απ' ό,τι ορίζεται σε αυτή τη σύμβαση ή σύμφωνα με την ισχύουσα νομοθεσία, παρά τον παραπάνω περιορισμό;

· η δημοσίευση του λογισμικού σε άλλους με σκοπό την αντιγραφή του;

· η ενοικίαση, η μίσθωση ή ο δανεισμός του λογισμικού;

· η μεταβίβαση του λογισμικού αυτής της σύμβασης σε οποιονδήποτε τρίτο; ή

· η χρήση του λογισμικού για την παροχή υπηρεσιών φιλοξενίας εμπορικού λογισμικού (commercial hosting).

# 7. ΠΕΡΙΟΡΙΣΜΟΙ ΕΞΑΓΩΓΩΝ. Το λογισμικό υπόκειται στη νομοθεσία και τους κανονισμούς των Η.Π.Α. σχετικά με τις εξαγωγές. Πρέπει να συμμορφώνεστε με την εθνική και διεθνή νομοθεσία σχετικά με τις εξαγωγές και τους κανονισμούς που ισχύουν για το λογισμικό. Αυτή η νομοθεσία περιλαμβάνει περιορισμούς προορισμού, τελικών χρηστών και τελικής χρήσης. Για περισσότερες πληροφορίες, μεταβείτε στη διεύθυνση www.microsoft.com/exporting.

# 8. ΥΠΗΡΕΣΙΕΣ ΥΠΟΣΤΗΡΙΞΗΣ. Επειδή το παρόν λογισμικό παρέχεται "ως έχει", δεν έχουμε δυνατότητα να προσφέρουμε υπηρεσίες υποστήριξης γι’ αυτό.

# 9. ΣΥΝΟΛΙΚΗ ΣΥΜΒΑΣΗ. Αυτή η σύμβαση καθώς και οι όροι για συμπληρώματα, ενημερώσεις, υπηρεσίες που βασίζονται στο Internet και υπηρεσίες υποστήριξης αποτελούν τη συνολική σύμβαση για το λογισμικό και τις υπηρεσίες υποστήριξης.

# 10. ΕΦΑΡΜΟΣΤΕΟ ΔΙΚΑΙΟ.

## a. Ηνωμένες Πολιτείες. Εάν αποκτήσατε το λογισμικό στις Ηνωμένες Πολιτείες, η παρούσα σύμβαση διέπεται από το δίκαιο της πολιτείας της Ουάσινγκτον, το οποίο ισχύει για αξιώσεις σε περίπτωση παραβίασης της σύμβαση, ανεξάρτητα από τις αρχές του ιδιωτικού διεθνούς δικαίου. Όλες οι υπόλοιπες αξιώσεις διέπονται από το δίκαιο της χώρας όπου διαμένετε, συμπεριλαμβανομένων των αξιώσεων που καλύπτονται από το δίκαιο προστασίας καταναλωτή, αθέμιτου ανταγωνισμού και αδικοπραξίας.

## b. Χώρες εκτός των Ηνωμένων Πολιτειών. Εάν αποκτήσατε αυτό το λογισμικό σε οποιαδήποτε άλλη χώρα, ισχύει το δίκαιο της χώρας όπου διαμένετε.

# 11. ΝΟΜΙΜΕΣ ΣΥΝΕΠΕΙΕΣ. Αυτή η σύμβαση περιγράφει συγκεκριμένα νομικά δικαιώματα. Ενδέχεται να έχετε και άλλα δικαιώματα σύμφωνα με το δίκαιο της χώρας σας. Ενδέχεται επίσης να έχετε δικαιώματα έναντι του τρίτου μέρους από το οποίο προμηθευτήκατε το λογισμικό. Αυτή η σύμβαση δεν επηρεάζει τα δικαιώματα που σας αναγνωρίζονται από το δίκαιο της χώρας σας, εφόσον τούτο δεν επιτρέπεται σύμφωνα με το δίκαιο αυτό.

# 12. ΑΠΟΠΟΙΗΣΗ ΕΓΓΥΗΣΕΩΝ. Η ΑΔΕΙΑ ΧΡΗΣΗΣ ΠΑΡΕΧΕΤΑΙ ΓΙΑ ΤΟ ΛΟΓΙΣΜΙΚΟ "ΩΣ ΕΧΕΙ". ΕΣΕΙΣ ΕΧΕΤΕ ΤΗΝ ΕΥΘΥΝΗ ΤΗΣ ΧΡΗΣΗΣ ΤΟΥ. H MICROSOFT ΔΕΝ ΠΑΡΕΧΕΙ ΡΗΤΕΣ ΕΓΓΥΗΣΕΙΣ Η ΟΡΟΥΣ. ΕΝΔΕΧΕΤΑΙ ΝΑ ΕΧΕΤΕ ΕΠΙΠΛΕΟΝ ΔΙΚΑΙΩΜΑΤΑ ΩΣ ΚΑΤΑΝΑΛΩΤΗΣ Η ΝΟΜΙΜΑ ΔΙΚΑΙΩΜΑΤΑ ΣΥΜΦΩΝΑ ΜΕ ΤΗΝ ΕΓΧΩΡΙΑ ΝΟΜΟΘΕΣΙΑ ΠΕΡΙ ΠΡΟΣΤΑΣΙΑΣ ΚΑΤΑΝΑΛΩΤΩΝ ΤΗΣ ΧΩΡΑΣ ΣΑΣ, ΤΑ ΟΠΟΙΑ Η ΠΑΡΟΥΣΑ ΣΥΜΒΑΣΗ ΔΕΝ ΜΠΟΡΕΙ ΝΑ ΑΛΛΑΞΕΙ. ΣΤΗΝ ΕΚΤΑΣΗ ΠΟΥ ΕΠΙΤΡΕΠΕΤΑΙ ΑΠΟ ΤΟ ΕΘΝΙΚΟ ΔΙΚΑΙΟ, Η MICROSOFT ΑΠΟΠΟΙΕΙΤΑΙ ΤΩΝ ΣΙΩΠΗΡΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ ΚΑΙ ΝΟΜΙΚΩΝ ΕΛΑΤΤΩΜΑΤΩΝ.

ΓΙΑ ΤΗΝ ΑΥΣΤΡΑΛΙΑ - ΣΥΜΦΩΝΑ ΜΕ ΤΟ ΝΟΜΟ ΠΕΡΙ ΚΑΤΑΝΑΛΩΤΩΝ ΤΗΣ ΑΥΣΤΡΑΛΙΑΣ ΕΧΕΤΕ ΝΟΜΙΜΑ ΔΙΚΑΙΩΜΑΤΑ ΚΑΙ ΚΑΝΕΝΑΣ ΑΠΟ ΤΟΥΣ ΠΑΡΟΝΤΕΣ ΟΡΟΥΣ ΔΕΝ ΕΧΕΙ ΠΡΟΘΕΣΗ ΝΑ ΕΠΗΡΕΑΣΕΙ ΤΑ ΕΝ ΛΟΓΩ ΔΙΚΑΙΩΜΑΤΑ.

# 13. ΑΠΟΚΛΕΙΣΜΟΣ ΚΑΙ ΠΕΡΙΟΡΙΣΜΟΣ ΕΥΘΥΝΗΣ ΠΡΟΣ ΑΠΟΖΗΜΙΩΣΗ. ΜΠΟΡΕΙΤΕ ΝΑ ΛΑΒΕΤΕ ΑΠΟ ΤΗ MICROSOFT ΚΑΙ ΤΟΥΣ ΠΡΟΜΗΘΕΥΤΕΣ ΤΗΣ ΑΠΟΖΗΜΙΩΣΗ ΓΙΑ ΑΜΕΣΕΣ ΖΗΜΙΕΣ ΕΩΣ ΠΕΝΤΕ ΔΟΛΑΡΙΑ Η.Π.Α. ΔΕΝ ΜΠΟΡΕΙΤΕ ΝΑ ΛΑΒΕΤΕ ΑΠΟΖΗΜΙΩΣΗ ΓΙΑ ΑΛΛΕΣ ΖΗΜΙΕΣ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΠΟΖΗΜΙΩΣΗΣ ΓΙΑ ΑΠΟΘΕΤΙΚΗ ΖΗΜΙΑ, ΔΙΑΦΥΓΟΝΤΑ ΚΕΡΔΗ, ΗΘΙΚΗ ΒΛΑΒΗ Η ΕΥΛΟΓΗ ΑΠΟΖΗΜΙΩΣΗ.

Αυτός ο περιορισμός ισχύει για

· ζητήματα που σχετίζονται με το λογισμικό, υπηρεσίες, περιεχόμενο (συμπεριλαμβανομένου του κώδικα) σε τοποθεσίες τρίτων κατασκευαστών στο Internet ή προγράμματα τρίτων και

· αξιώσεις για παραβίαση σύμβασης, παραβίαση εγγύησης ή προϋποθέσεων, αντικειμενική ευθύνη, αμέλεια ή άλλη αδικοπραξία στο βαθμό που επιτρέπεται από το εφαρμοστέο δίκαιο.

Το παραπάνω ισχύει ακόμη και εάν η Microsoft γνώριζε ή θα έπρεπε να γνωρίζει για την πιθανότητα των ζημιών. Τα ανωτέρω μπορεί να μην ισχύουν για την περίπτωσή σας εφόσον το δίκαιο της χώρας σας δεν επιτρέπει τον αποκλεισμό ή τον περιορισμό της ευθύνης για αποθετική ζημία ή της ευθύνης για εύλογη αποζημίωση ή διαφυγόντα κέρδη.