MICROSOFT PIRMSIZLAIDES PROGRAMMATŪRAS LICENCES NOSACĪJUMI

MICROSOFT ONEDRIVE APP FOR ANDROID

Šie licences nosacījumi ir vienošanās starp korporāciju Microsoft (vai, atkarībā no jūsu dzīvesvietas, kādu tās filiāli) un jums. Lūdzu, izlasiet tos. Tie attiecas uz iepriekš minēto pirmsizlaides programmatūru un tās datu nesējiem, uz kuriem to saņēmāt, ja tādi ir. Šie nosacījumi attiecas arī uz Microsoft:

· atjauninājumiem;

· papildinājumiem;

· internetā bāzētajiem pakalpojumiem;

· atbalsta pakalpojumiem,

kas paredzēti minētajai programmatūrai, ja vien tiem nav pievienoti citi nosacījumi. Ja ir citi nosacījumi, spēkā ir tie.

LIETOJOT PROGRAMMATŪRU, JŪS PIEKRĪTAT ŠIEM NOSACĪJUMIEM. JA NOSACĪJUMIEM NEPIEKRĪTAT, NELIETOJIET PROGRAMMATŪRU.

JA JŪS PIEKRĪTAT ŠĪS LICENCES NOSACĪJUMIEM, JUMS IR TĀLĀK APRAKSTĪTĀS TIESĪBAS.

# 1. INSTALĒŠANAS UN LIETOŠANAS NOTEIKUMI.

## a. Instalēšana un lietošana.

· Jūs drīkstat instalēt un testēt vienu programmatūras kopiju savā uzņēmumā.

· Programmatūru nedrīkst testēt reālā operētājvidē, ja vien Microsoft to nav atļāvusi citā līgumā.

## b. Trešās personas programmas. Programmatūrā var būt ietvertas trešās puses programmas, ko korporācija Microsoft, nevis trešā puse, licencē saskaņā ar šo līgumu. Paziņojumi par trešās puses programmām ir paredzēti tikai informatīviem nolūkiem, ja šādi paziņojumi ir ietverti.

# 2. INTERNETĀ BĀZĒTIE PAKALPOJUMI. Microsoft kopā ar programmatūru nodrošina internetā bāzētos pakalpojumus. Microsoft var tos jebkurā brīdī mainīt vai atcelt.

# 3. TERMIŅŠ. Šī līguma termiņš ir līdz 31/12/2016 (diena/mēnesis/gads), vai programmatūras komerciālās izlaišanas datuma — atkarībā no tā, kurš ir pirmais.

# 4. PIRMSIZLAIDES PROGRAMMATŪRA. Šī programmatūra ir pirmsizlaides versija. Iespējams, ka tā nedarbojas tā, kā darbosies programmatūras beigu versija. Microsoft tās beigu komerciālajā versijā var veikt izmaiņas. Iespējams arī, ka Microsoft neizlaiž komerciālo versiju.

# 5. ATSAUKSMES. Ja sniedzat Microsoft atsauksmes par programmatūru, jūs dodat Microsoft bezmaksas tiesības izmantot, izplatīt un komercializēt jūsu atsauksmes jebkādā veidā un jebkādiem mērķiem. Jūs dodat arī trešajām pusēm jebkādas bezmaksas patentu tiesības, kas nepieciešamas to produktiem, tehnoloģijām un pakalpojumiem, lai izmantotu vai sadarbotos ar konkrētām tās Microsoft programmatūras vai pakalpojuma daļām, par kurām ir atsauksmes. Jūs nesniegsiet atsauksmes, kurām ir nepieciešama licence, kura pieprasa Microsoft licencēt savu programmatūru vai dokumentāciju trešajām pusēm, jo Microsoft tajā ietver jūsu atsauksmes. Šīs tiesības paliek spēkā pēc šī līguma pārtraukšanas.

# 6. LICENCES DARBĪBAS APJOMS. Programmatūra tiek licencēta, nevis pārdota. Šis līgums jums piešķir tikai noteiktas tiesības lietot šo programmatūru. Microsoft patur visas pārējās tiesības. Jūs drīkstat lietot programmatūru tikai saskaņā šo līgumu, ja vien spēkā esošie likumi nesniedz jums vairāk tiesību, neraugoties uz šo ierobežojumu. Lietojot programmatūru, jums jāievēro visi programmatūras tehniskie ierobežojumi, kas atļauj to izmantot tikai noteiktos veidos. Jūs nedrīkstat:

· mēģināt apiet programmatūras tehniskos ierobežojumus;

· reversēt, dekompilēt vai izjaukt programmatūru, izņemot gadījumus, ko īpaši pieļauj spēkā esošā likumdošana, neraugoties uz šo ierobežojumu;

· izgatavot vairāk programmatūras kopiju, kā norādīts šajā līgumā vai kā pieļauj spēkā esošā likumdošana, neraugoties uz šo ierobežojumu;

· publicēt programmatūru citiem lietotājiem kopēšanai;

· izīrēt, iznomāt vai aizdot programmatūru;

· nodot programmatūru vai šo līgumu kādai trešajai personai; vai

· lietot programmatūru komerciāliem programmatūras izmitināšanas pakalpojumiem.

# 7. EKSPORTA IEROBEŽOJUMI. Programmatūra ir pakļauta ASV eksporta likumiem un noteikumiem. Jums jāievēro visi vietējie un starptautiskie eksporta likumi un noteikumi, kas attiecas uz programmatūru. Šajos likumos ir noteikti teritoriālie, lietotāju un lietošanas ierobežojumi. Plašāku informāciju skatiet www.microsoft.com/exporting.

# 8. ATBALSTA PAKALPOJUMI. Tā kā šī programmatūra tiek piedāvāta tāda, kāda tā ir, atbalsta pakalpojumi tai netiek nodrošināti.

# 9. PILNĪGA VIENOŠANĀS. Šis līgums un nosacījumi par papildinājumiem, atjauninājumiem, interneta pakalpojumiem un atbalsta pakalpojumiem, ko izmantojat, veido pilnīgu vienošanos par programmatūru un atbalsta pakalpojumiem.

# 10. PIEMĒROJAMĀ LIKUMDOŠANA.

## a. Amerikas Savienotās Valstis. Ja programmatūru iegādājāties ASV, neatkarīgi no pretrunām tiesiskajās normās šis līgums tiek interpretēts saskaņā ar Vašingtonas štata likumiem, kas attiecas arī uz līguma laušanas pieteikumiem. Jūsu mītnes štata likumiem ir pakļautas visas pārējās prasības, ieskaitot prasības, kas attiecas uz štata patērētāju aizsardzības likumiem, negodīgas konkurences likumiem un civiltiesību pārkāpumu likumiem.

## b. Ārpus Amerikas Savienotajām Valstīm. Ja programmatūru esat iegādājies kādā citā valstī, uz to attiecas šīs valsts likumi.

# 11. TIESISKĀS SEKAS. Šis līgums paredz noteiktas tiesības. Saskaņā ar jūsu valsts likumiem jums var būt arī citas tiesības. Jums var būt arī tiesības attiecībā uz personu, no kuras iegādājāties programmatūru. Šis līgums nemaina jūsu tiesības, kas jums pienākas saskaņā ar jūsu valsts likumiem, ja to neļauj jūsu valsts likumi.

# 12. GARANTIJU ATRUNA. PROGRAMMATŪRA TIEK LICENCĒTA “TĀDA, KĀDA TĀ IR”. TĀS LIETOŠANAS RISKS JĀUZŅEMAS JUMS. MICROSOFT NESNIEDZ NEKĀDAS ĪPAŠAS GARANTIJAS, APLIECINĀJUMUS VAI NOSACĪJUMUS. SASKAŅĀ AR VIETĒJO LIKUMDOŠANU JUMS VAR BŪT PAPILDU PATĒRĒTĀJA TIESĪBAS VAI LIKUMĀ NOTEIKTAS GARANTIJAS, KO ŠIS LĪGUMS NEVAR MAINĪT. JA TAS NAV PRETRUNĀ AR VIETĒJO LIKUMDOŠANU, MICROSOFT IZSLĒDZ NETIEŠĀS GARANTIJAS PAR PIEMĒROTĪBU PĀRDOŠANAI, ATBILSTĪBU NOTEIKTAM MĒRĶIM UN INTELEKTUĀLĀ ĪPAŠUMA TIESĪBU NEAIZSKARŠANU (NON-INFRINGEMENT).

AUSTRĀLIJAI — UZ JUMS ATTIECAS AUSTRĀLIJAS PATĒRĒTĀJU LIKUMĀ NOTEIKTĀS GARANTIJAS, UN NEVIENS NO ŠIEM NOSACĪJUMIEM NAV PAREDZĒTS ŠO TIESĪBU IETEKMĒŠANAI.

# 13. KOMPENSĀCIJU UN ZAUDĒJUMU ATLĪDZINĀŠANAS IEROBEŽOJUMI UN IZŅĒMUMI. JŪS VARAT ATGŪT NO MICROSOFT UN TĀS PIEGĀDĀTĀJIEM TIKAI ATLĪDZĪBU PAR TIEŠAJIEM ZAUDĒJUMIEM, KAS NEPĀRSNIEDZ 5,00 ASV DOLĀRUS. JŪS NEVARAT SAŅEMT ATLĪDZĪBU NE PAR KĀDIEM CITIEM ZAUDĒJUMIEM, IESKAITOT IZRIETOŠOS ZAUDĒJUMUS, PEĻŅAS ZAUDĒJUMUS, ĪPAŠOS, NETIEŠOS VAI NEJAUŠOS ZAUDĒJUMUS.

Šis ierobežojums attiecas uz:

· jebko, kas saistīts ar programmatūru, pakalpojumiem, saturu (ieskaitot kodu) trešo personu interneta vietās vai trešo personu programmās;

· pieteikumiem par līguma laušanu, garantijas laušanu, garantiju vai nosacījumu, nepārprotamu atbildību, nolaidību vai citiem pārkāpumiem spēkā esošās likumdošanas robežās.

Tas ir spēkā arī tad, ja Microsoft zināja vai tai vajadzēja zināt par zaudējumu iespējamību. Minētie ierobežojumi vai izņēmumi var neattiekties uz jums arī tad, ja jūsu valsts neļauj noteikt izņēmumus vai ierobežot nejaušos, izrietošos vai citus zaudējumus.