TERMES DE LLICÈNCIA DEL PROGRAMARI DE VERSIÓ PRELIMINAR DE MICROSOFT

APLICACIÓ MICROSOFT ONEDRIVE PER A L'ANDROID

Els termes de llicència presents constitueixen un contracte entre Microsoft Corporation (o, segons on residiu, una de les seves filials) i vós. Us preguem que els llegiu amb deteniment. Són d’aplicació a la versió preliminar del programari anteriorment esmentat, el qual inclou, si escau, els suports físics en què l’hàgiu rebut. Els termes també s’aplicaran a aquests elements del programari de Microsoft:

· les actualitzacions,

· els complements,

· els serveis basats en Internet i

· els serveis de suport tècnic.

Els termes s'aplicaran tret que hi hagi uns altres termes aplicables a aquests elements. En aquest cas, s’aplicaran els altres termes.

EN FER ÚS DEL PROGRAMARI, ACCEPTEU AQUESTS TERMES. SI NO ELS ACCEPTEU, NO UTILITZEU EL PROGRAMARI.

SI COMPLIU AQUESTS TERMES DE LLICÈNCIA, DISPOSAREU DELS DRETS SEGÜENTS.

# 1. DRETS D’INSTAL·LACIÓ I D’ÚS.

## a. Instal·lació i ús.

· Podeu instal·lar i provar una còpia del programari a les vostres instal·lacions.

· No podeu provar el programari en un entorn operatiu actiu llevat que Microsoft us ho permeti en virtut d'un altre contracte.

## b. Programes de tercers. El programari pot incloure programes de tercers a què s'aplicarà la llicència de Microsoft, i no pas la dels tercers, d’acord amb aquest contracte. Les notificacions, en cas d’haver-n’hi, per al programa de tercers només s’inclouen amb finalitat informativa.

# 2. SERVEIS BASATS EN INTERNET. Microsoft presta amb el programari serveis basats en Internet. Microsoft podrà modificar-los o cancel·lar-los en qualsevol moment.

# 3. PERÍODE DE VALIDESA. El període de validesa d'aquest contracte venç el 31/12/2016 (dia/mes/any) o en la data de llançament comercial del programari, el que primer s'esdevingui.

# 4. VERSIÓ PRELIMINAR DEL PROGRAMARI. Aquesta és una versió preliminar del programari. és possible que el seu funcionament no sigui exactament igual al de la versió final. Podem canviar-la per la versió comercial final. També és possible que no llancem una versió comercial.

# 5. COMENTARIS. Si proporcioneu comentaris sobre el programari a Microsoft, li concediu a Microsoft, de manera gratuïta, el dret d’utilitzar, compartir i comercialitzar els vostres comentaris de qualsevol manera i per a qualsevol propòsit. També atorgueu a tercers, de manera gratuïta, qualsevol dret de patent que necessitin per als seus productes, tecnologies i serveis a fi d’utilitzar o interactuar amb alguna part específica d’un programari o d’un servei de Microsoft que inclogui els comentaris. No proporcionareu comentaris subjectes a una llicència que requereixi que Microsoft atorgui una llicència del seu programari o de la seva documentació a tercers perquè s’hi incloguin els vostres comentaris. Aquests drets subsistiran més enllà d'aquest contracte.

# 6. ÀMBIT DE LA LLICÈNCIA. El programari es cedeix subjecte a llicència i no és objecte de venda. Aquest contracte només us concedeix determinats drets d’ús del programari. Microsoft es reserva tots els altres drets. Tret que la legislació aplicable us atorgui més drets malgrat aquesta limitació, només podreu utilitzar el programari tal com s'indica expressament en aquest contracte. En fer-ho, haureu d’ajustar-vos a les limitacions tècniques del programari que només permeten utilitzar-lo de maneres determinades. No podeu:

· eludir les limitacions tècniques del programari;

· utilitzar tècniques d’enginyeria inversa, descompilar o desassemblar el programari, llevat que, tot i la limitació, la legislació aplicable ho permeti expressament;

· fer més còpies de programari de les que s’especifiquen en aquest contracte o de les que permet la legislació en vigor aplicable tot i aquesta limitació;

· fer públic el programari perquè altres el copiïn;

· llogar, arrendar o prestar el programari;

· transmetre el programari o aquest contracte a un tercer, o

· utilitzar el programari per proporcionar serveis d’allotjament de programari comercial.

# 7. RESTRICCIONS QUANT A L’EXPORTACIÓ. El programari està subjecte a les lleis i als reglaments en matèria d’exportació dels Estats Units. Heu de complir totes les lleis i reglaments, nacionals i internacionals, relatius a l’exportació que s’apliquin al programari. Aquestes lleis inclouen limitacions sobre la destinació, els usuaris finals i l’ús final. Per obtenir més informació, consulteu www.microsoft.com/exporting.

# 8. SERVEIS DE SUPORT TÈCNIC. Com que aquest programari es presenta “tal qual”, no podem oferir serveis de suport tècnic per al programari.

# 9. CONTRACTE COMPLET. Aquest contracte i els termes aplicables a complements, actualitzacions, serveis basats en Internet i serveis de suport tècnic que utilitzeu constitueixen el contracte complet del programari i dels serveis de suport tècnic.

# 10. LEGISLACIÓ APLICABLE.

## a. Estats Units. Si vau adquirir el programari als Estats Units, la interpretació d’aquest contracte es regirà per la legislació de l’estat de Washington, que s’aplicarà a les reclamacions pel seu incompliment, amb independència dels conflictes de principis legals. Per a la resta de les reclamacions, s’aplicarà la legislació del vostre estat de residència, incloses les reclamacions en virtut de les lleis estatals per a la protecció del consumidor, la competència deslleial i la responsabilitat extracontractual.

## b. Fora dels Estats Units. Si vau adquirir el programari en un altre país, s’aplicarà la legislació nacional corresponent.

# 11. EFECTES LEGALS. En aquest contracte es descriuen determinats drets legals. És possible que disposeu d’altres drets en virtut de la legislació del vostre país. També és possible que disposeu d'altres drets en funció de qui us hagi venut el programari. Aquest contracte no modifica els drets dels quals disposeu en virtut de la legislació del vostre país si aquesta legislació no ho permet.

# 12. RENÚNCIA DE GARANTIA. EL PROGRAMARI ES CONCEDEIX AMB LLICÈNCIA “TAL QUAL”, PER TANT, ASSUMIU EL RISC D’UTILITZAR-LO. MICROSOFT NO CONCEDEIX CAP GARANTIA NI CONDICIÓ EXPLÍCITES. ÉS POSSIBLE QUE LA LEGISLACIÓ LOCAL US CONCEDEIXI DRETS ADDICIONALS COM A CONSUMIDOR O GARANTIES LEGALS QUE AQUEST CONTRACTE NO PUGUI MODIFICAR. EN LA MESURA EN QUÈ HO PERMETI LA LEGISLACIÓ LOCAL, MICROSOFT EXCLOU LES GARANTIES IMPLÍCITES DE SATISFACCIÓ, D’IDONEÏTAT PER A UNA FINALITAT CONCRETA I D’ABSÈNCIA D’INFRACCIÓ DE DRETS.

PER A AUSTRÀLIA: DISPOSEU DE GARANTIES LEGALS D’ACORD AMB LA LLEI AUSTRALIANA DEL CONSUMIDOR I RES DEL QUE S’ESTABLEIX EN AQUESTS TERMES NO PRETÉN AFECTAR ELS DRETS ESMENTATS.

# 13. LIMITACIÓ I EXCLUSIÓ DE RECURSOS I D’INDEMNITZACIONS. L’IMPORT MÀXIM QUE PODEU OBTENIR DE MICROSOFT I DELS SEUS PROVEÏDORS EN CONCEPTE D’INDEMNITZACIÓ PER DANYS DIRECTES ÉS DE 5 USD. NO PODREU OBTENIR CAP INDEMNITZACIÓ PER DANYS D'ALTRES TIPUS, INCLOSOS ELS DANYS CONSEGÜENTS, PER LUCRE CESSANT, ESPECIALS, INDIRECTES O INCIDENTALS.

Aquesta limitació s’aplica a:

· Qualsevol qüestió relacionada amb el programari, els serveis, el contingut (incloent-hi el codi) que es trobi a llocs d’Internet de tercers o a programes de tercers.

· Reclamacions per incompliment de contracte, incompliment de garantia o condició, responsabilitat objectiva, negligència o cap altra responsabilitat extracontractual en la mesura permesa per la legislació aplicable.

De la mateixa manera, també s'aplicarà fins i tot si Microsoft coneixia o hauria d'haver conegut la possibilitat que es produïssin aquests danys. També poden produir-se situacions en què la limitació o exclusió esmentada anteriorment no es pugui aplicar al vostre cas perquè la vostra jurisdicció no admeti l’exclusió o la limitació de danys incidentals, consegüents o d’altre tipus.