LICENCFELTÉTELEK KIBOCSÁTÁS ELŐTTI MICROSOFT SZOFTVERHEZ

MICROSOFT ONEDRIVE APP FOR ANDROID

A jelen dokumentumban foglalt licencfeltételek kötelező megállapodást tartalmaznak a Microsoft Corporation (vagy, az Ön lakhelyétől függően egyik társvállalata) és Ön között. Kérjük, figyelmesen olvassa el ezen feltételeket. A feltételek a fent megnevezett kibocsátás előtti állapotú szoftverre vonatkoznak — ideértve azt az adathordozót (ha van ilyen), amelyen Ön a szoftvert megkapta. A feltételek a szoftverhez tartozó bármely Microsoft:

· frissítésre,

· bővítésre,

· Internet-alapú szolgáltatásra és

· terméktámogatási szolgáltatásra

is vonatkoznak, kivéve, ha ezen elemeket más feltételek kísérik. Ilyen esetben az utóbbi a feltételek érvényesek.

A SZOFTVER HASZNÁLATÁVAL ÖN ELFOGADJA A JELEN FELTÉTELEKET. AMENNYIBEN ÖN NEM FOGADJA EL A FELTÉTELEKET, ÚGY NE HASZNÁLJA A SZOFTVERT.

HA ELFOGADJA A JELEN LICENCFELTÉTELEKET, ÚGY AZOK AZ ALÁBBIAKBAN ISMERTETETT JOGOKAT BIZTOSÍTJÁK ÖNNEK.

# 1. TELEPÍTÉSI ÉS HASZNÁLATI JOGOK.

## a. Telepítés és használat.

· Ön a szoftvert egy példányban telepítheti és tesztelheti telephelyein.

· Ön nem tesztelheti a szoftvert éles működési környezetben, kivéve, ha a Microsoft egy másik megállapodás keretében engedélyt ad erre.

## b. Harmadik féltől származó programok. A szoftver tartalmazhat olyan, harmadik féltől származó programot, amelynek licencét a jelen szerződés értelmében a Microsoft, nem pedig a harmadik fél biztosítja. A harmadik féltől származó programmal kapcsolatos bármilyen értesítés csak tájékoztatási célokat szolgál.

# 2. INTERNET-ALAPÚ SZOLGÁLTATÁSOK. A Microsoft Internet-alapú szolgáltatásokat is nyújt a szoftverrel együtt. Ezeket a szolgáltatásokat a Microsoft bármikor módosíthatja vagy megszüntetheti.

# 3. ÉRVÉNYESSÉG. A jelen megállapodás 31/12/2016 (év/hónap/nap) dátumig érvényes, vagy a szoftver kereskedelmi forgalomba hozatalának napjáig (a két időpont közül a korábbi időpontig).

# 4. KIBOCSÁTÁS ELŐTTI SZOFTVER. Ez a szoftver kibocsátás előtti verziójú. Előfordulhat, hogy az nem úgy működik, ahogy a végleges verzió fog működni. Előfordulhat, hogy a Microsoft a végleges, kereskedelmi verzió elkészítéséhez módosításokat végez rajta. Az is előfordulhat, hogy nem jelenik meg kereskedelmi verzió.

# 5. VISSZAJELZÉS. Ha Ön visszajelzést ad a Microsoftnak a szoftverről, úgy Ön díjmentesen jogot biztosít a Microsoftnak arra, hogy az bármely módon vagy bármely célból használja, megossza vagy hasznosítsa az Ön visszajelzését. Ezen kívül Ön a harmadik feleknek díjmentesen biztosítja azokat a szabadalmi jogokat, amelyek ahhoz szükségesek, hogy lehetővé tegyék saját termékeik, technológiáik vagy szolgáltatásaik számára az együttműködést egy — az Ön visszajelzését magában foglaló — Microsoft termék vagy szolgáltatás bármely alkotórészével, illetve az ilyen alkotórészek használatát. Ön nem küld olyan visszajelzést, amelyre vonatkozó licencfeltételek értelmében a Microsoft köteles lenne harmadik félnek licencbe adni saját szoftverét vagy dokumentációját, mert a szoftver vagy dokumentáció magában foglalja az Ön visszajelzését. Ezek a rendelkezések a jelen szerződés megszűnése után is érvényben maradnak.

# 6. A LICENC TERJEDELME. Ön csak a szoftver licencét szerezte meg, a tulajdonjogát nem. A jelen szerződés csupán meghatározott jogokat biztosít Önnek a szoftver használatára. A Microsoft minden egyéb jogot fenntart. Feltéve, hogy az alkalmazandó jogszabályok ezen korlátozások ellenében nem biztosítanak Önnek több jogot, Ön a szoftvert csak a jelen szerződésben kifejezetten engedélyezett módon használhatja. Ennek során Önnek be kell tartania a szoftver minden olyan technikai korlátozását, amely annak csak meghatározott módokon történő használatát teszi lehetővé. Ön:

· nem kerülheti meg a szoftver bármely technikai korlátozását;

· nem fordíthatja és nem fejtheti vissza a szoftvert, továbbá nem elemezheti belső felépítését, kivéve akkor és csak olyan mértékben, ahogy az alkalmazandó jogszabályok ezen korlátozás ellenében azt kifejezetten megengedik;

· nem készíthet több másolatot a szoftverről, mint amennyit a jelen szerződés meghatároz vagy amennyit az alkalmazandó jogszabályok e korlátozással ellentétben megengednek;

· nem teheti közzé a szoftvert mások általi másolás céljából;

· a szoftvert nem adhatja kölcsön, bérbe vagy lízingbe;

· nem ruházhatja át a szoftvert vagy a jelen szerződést harmadik félnek; vagy

· kereskedelmi szoftverbefogadási (hosting) szolgáltatást sem nyújthat vele.

# 7. EXPORTKORLÁTOZÁSOK. A szoftver az Amerikai Egyesült Államok exportszabályozásának hatálya alá tartozik. Önnek be kell tartania minden hazai és nemzetközi törvényi előírást és szabályozást, amely a szoftverre vonatkozik. Ezek a törvények magukban foglalják a végfelhasználóra, illetve a rendeltetési helyre, végfelhasználókra és végfelhasználásra vonatkozó korlátozásokat is. További tájékoztatás a www.microsoft.com/exporting weboldalon olvasható.

# 8. TERMÉKTÁMOGATÁSI SZOLGÁLTATÁSOK. Mivel ez a szoftver „adott állapotában” áll rendelkezésre, lehet, hogy a nem nyújtunk hozzá terméktámogatási szolgáltatást.

# 9. A SZERZŐDÉS KIZÁRÓLAGOSSÁGA. A jelen szerződés, valamint a használt bővítések, frissítések, Internet-alapú és terméktámogatási szolgáltatások feltételei alkotják a teljes megállapodást a szoftverre és a terméktámogatási szolgáltatásokra vonatkozóan.

# 10. ALKALMAZANDÓ JOG.

## a. Az Amerikai Egyesült Államokban. Ha Ön a szoftvert az Amerikai Egyesült Államokban szerezte be, úgy a jelen szerződés értelmezésére és az annak megsértésével kapcsolatos igények tekintetében Washington állam jogszabályai az irányadók, tekintet nélkül a nemzetközi magánjog irányadó jogot megállapító alapelveire. Minden egyéb igény tekintetében az Ön lakhelye szerinti állam törvényei az irányadók, beleértve az állami fogyasztóvédelmi törvényekkel kapcsolatos igényeket, a tisztességtelen versennyel kapcsolatos törvényeket és a szerződésen kívül okozott károk megtérítésének szabályait.

## b. Az Amerikai Egyesült Államokon kívül. Ha Ön a szoftvert bármely más országban szerezte be, úgy az adott ország törvényei az irányadók.

# 11. HATÁLYOS JOG. Ezen szerződés bizonyos jogokat határoz meg. Előfordulhat hogy az Ön országának törvényei egyéb jogokat is biztosíthatnak Önnek. Önt azon féllel szemben is megillethetik bizonyos jogok, akitől a szoftvert beszerezte. A jelen szerződés nem módosítja az Ön országa által Önnek biztosított jogokat, amennyiben az országának törvényei ezt nem teszik lehetővé.

# 12. GARANCIA KIZÁRÁSA. A LICENC AZ „ADOTT ÁLLAPOTÚ” SZOFTVERHEZ BIZTOSÍT ÖNNEK JOGOKAT. ÖN A SZOFTVERT SAJÁT FELELŐSSÉGÉRE HASZNÁLJA. A MICROSOFT NEM NYÚJT SEMMIFÉLE KIFEJEZETT GARANCIÁT, SZAVATOSSÁGOT VAGY FELTÉTELT. A HELYI TÖRVÉNYEK SZERINT ÖN OLYAN TOVÁBBI FOGYASZTÓI JOGOKKAL VAGY JOGSZABÁLYI GARANCIÁKKAL IS RENDELKEZHET, AMELYEKET A JELEN SZERZŐDÉS NEM MÓDOSÍTHAT. A HELYI JOGSZABÁLYOK ÁLTAL MEGENGEDETT LEGTELJESEBB MÉRTÉKBEN A MICROSOFT EZÚTON ELZÁRKÓZIK A VÉLELMEZETT GARANCIAVÁLLALÁSTÓL AZ ELADHATÓSÁGRA, AZ ADOTT CÉLRA VALÓ ALKALMAZHATÓSÁGRA ÉS A JOGBITORLÁS-MENTESSÉGRE VONATKOZÓAN.

AUSZTRÁLIÁBAN – ÖNT AZ AUSZTRÁL FOGYASZTÓVÉDELMI TÖRVÉNY ÉRTELMÉBEN KÖTELEZŐ GARANCIÁK ILLETIK MEG, ÉS A JELEN FELTÉTELEKNEK NEM CÉLJA E JOGAINAK CSORBÍTÁSA.

# 13. JOGORVOSLATOK ÉS KÁROK KIZÁRÁSA ÉS KORLÁTOZÁSA. A MICROSOFTTÓL VAGY BESZÁLLÍTÓITÓL CSAK KÖZVETLEN KÁR ESETÉN, 5,00 USD EREJÉIG KAPHAT KÁRTÉRÍTÉST. ÖN NEM KAPHAT KÁRTÉRÍTÉST SEMMIFÉLE EGYÉB KÁRÉRT, BELEÉRTVE A KÖVETKEZMÉNYI, ÜZLETI HASZON ELMARADÁSÁBÓL EREDŐ, KÜLÖNLEGES, KÖZVETETT VAGY JÁRULÉKOS KÁROKAT.

Ezen korlátozás vonatkozik:

· bármely, a szoftverrel, szolgáltatással, harmadik fél webhelyén található tartalommal (beleértve a kódot is) vagy harmadik fél programjával kapcsolatos ügyre;

· szerződésszegéssel, a garanciális kötelezettségek megsértésével, garanciával vagy feltétellel, fokozott felelősséggel, hanyagsággal vagy más, szerződésen kívül okozott kárral kapcsolatos igényre az alkalmazandó jogszabályok által megengedett legteljesebb mértékben.

A korlátozás akkor is érvényes, ha a Microsoft tudott vagy tudnia kellett volna az ilyen károk bekövetkeztének lehetőségéről. Előfordulhat, hogy a fenti korlátozás azért nem vonatkozik Önre, mert országa nem teszi lehetővé a járulékos, következményi vagy egyéb károkért való felelősség kizárását, illetve korlátozását.