LICENČNÉ PODMIENKY PRE PREDBEŽNÝ SOFTVÉR SPOLOČNOSTI MICROSOFT

MICROSOFT ONEDRIVE APP FOR ANDROID

Tieto licenčné podmienky sú zmluvou medzi spoločnosťou Microsoft Corporation (alebo podľa miesta vášho bydliska jednou z jej pobočiek) a vami. Prečítajte si ich. Vzťahujú sa na predbežný softvér menovaný vyššie vrátane médií (ak existujú), na ktorých ho získavate. Podmienky sa vzťahujú aj na akékoľvek

· aktualizácie,

· doplnky,

· internetové služby a

· služby technickej podpory

spoločnosti Microsoft pre tento softvér, pokiaľ s ním nie sú dodávané iné podmienky. V takom prípade platia tie.

POUŽÍVANÍM SOFTVÉRU PRIJÍMATE TIETO PODMIENKY. AK S PODMIENKAMI NESÚHLASÍTE, SOFTVÉR NEPOUŽÍVAJTE.

AK SÚHLASÍTE S TÝMITO LICENČNÝMI PODMIENKAMI, MÁTE UVEDENÉ PRÁVA.

# 1. INŠTALÁCIA A PRÁVA NA POUŽÍVANIE.

## a. Inštalácia a používanie.

· Vo vašich priestoroch smiete inštalovať a testovať jednu kópiu softvéru.

· Softvér nesmiete testovať v živom operačnom prostredí, pokiaľ to spoločnosť Microsoft nepovoľuje na základe inej zmluvy.

## b. Programy tretej strany. Softvér môže obsahovať programy tretej strany, na ktoré spoločnosť Microsoft, nie tretia strana, poskytuje licenciu na základe tejto zmluvy. Upozornenia na program tretej strany (ak existuje) sa poskytujú len na informačné účely.

# 2. INTERNETOVÉ SLUŽBY. Spoločnosť Microsoft poskytuje so softvérom internetové služby. Môže ich kedykoľvek zmeniť alebo zrušiť.

# 3. DOBA TRVANIA. Doba trvania tejto zmluvy je do 31/12/2016 (deň/mesiac/rok)alebo komerčného vydania softvéru, podľa toho, ktorý dátum je skorší.

# 4. PREDBEŽNÝ SOFTVÉR. Verzia tohto softvéru je predbežná. Nemusí fungovať tak, ako finálna verzia softvéru. Smieme ju zmeniť na finálnu komerčnú verziu. Nemusíme vydať komerčnú verziu.

# 5. ODOZVA. Ak poskytnete spoločnosti Microsoft odozvu na softvér, udeľujete spoločnosti Microsoft (bezplatne) právo na používanie, zdieľanie a obchodné využitie vašej odozvy akýmkoľvek spôsobom a na akýkoľvek účel. Udeľujete tiež tretím stranám (bezplatne) akékoľvek práva na patenty potrebné pre ich produkty, technológie a služby, aby sa mohli používať alebo spojiť s akýmikoľvek časťami softvéru alebo služby spoločnosti Microsoft, ktorý je uvedený v odozve. Neposkytnete odozvu, ktorá podlieha licencii vyžadujúcej licencovanie softvéru alebo dokumentácie spoločnosťou Microsoft tretím stranám, pretože do nich zahŕňame vašu odozvu. Tieto práva pretrvávajú aj po ukončení platnosti tejto zmluvy.

# 6. ROZSAH LICENCIE. Softvér sa poskytuje na základe licencie, nepredáva sa. Táto zmluva vám poskytuje len niektoré práva na používanie softvéru. Spoločnosť Microsoft si vyhradzuje všetky ostatné práva. Softvér smiete používať výhradne spôsobom povoleným v tejto zmluve, pokiaľ vám príslušný právny poriadok neposkytuje ďalšie práva napriek tomuto obmedzeniu. Musíte dodržiavať akékoľvek technické obmedzenia v softvéri, ktoré ho umožňujú používať iba určitými spôsobmi. Nesmiete:

· obchádzať žiadne technické obmedzenia softvéru;

· spätne analyzovať, dekompilovať alebo disasemblovať softvér, s výnimkou a len do rozsahu povoleného príslušným právnym poriadkom, napriek tomuto obmedzeniu;

· robiť viac kópií softvéru, ako určuje zmluva alebo ako je povolené príslušným právnym poriadkom, napriek tomuto obmedzeniu;

· poskytovať softvér ostatným na kopírovanie;

· prenajímať, poskytovať na lízing alebo požičiavať softvér alebo;

· prenášať softvér alebo túto zmluvu tretej strane; alebo

· používať softvér na komerčné hostiteľské služby.

# 7. OBMEDZENIA TÝKAJÚCE SA EXPORTU. Softvér podlieha exportným právnym predpisom a nariadeniam platným v USA. Musíte dodržiavať príslušné vnútroštátne a medzinárodné exportné právne predpisy a nariadenia, ktoré sa vzťahujú na softvér. Právne predpisy zahŕňajú obmedzenia podľa oblastí, koncových používateľov a koncového použitia. Ďalšie informácie nájdete na stránke www.microsoft.com/exporting.

# 8. SLUŽBY TECHNICKEJ PODPORY. Keďže sa tento softvér poskytuje „tak, ako je,“ nemusíme preň poskytovať služby technickej podpory.

# 9. CELISTVOSŤ ZMLUVY. Táto zmluva a podmienky pre dodatky, aktualizácie, internetové služby a služby technickej podpory predstavujú celú zmluvu pre softvér a služby technickej podpory.

# 10. PRÍSLUŠNY PRÁVNY PORIADOK.

## a. Spojené štáty americké. Ak ste softvér získali v Spojených štátoch amerických, táto zmluva sa riadi právnym poriadkom štátu Washington a vzťahuje sa na uplatňovanie nárokov z jej porušenia bez ohľadu na konflikt zákonov. Zákony štátu, v ktorom žijete, riadia všetky ďalšie nároky vrátane nárokov vyplývajúcich zo zákonov štátu na ochranu spotrebiteľov, nekalej súťaže a porušenia práva.

## b. Krajiny mimo Spojených štátov amerických. Ak ste softvér získali v ktorejkoľvek inej krajine, uplatňujú sa zákony príslušnej krajiny.

# 11. PRÁVNA ÚČINNOSŤ. Táto zmluva opisuje určité práva. Na základe právneho poriadku príslušného štátu alebo krajiny sa vás môžu týkať aj ďalšie práva. Ďalšie práva môžete mať aj voči strane, od ktorej softvér získavate. Ak to nepovoľuje právny poriadok príslušného štátu alebo krajiny, táto zmluva nemení práva vyplývajúce z právneho poriadku príslušného štátu alebo krajiny.

# 12. ODOPRETIE ZÁRUK. SOFTVÉR JE LICENCOVANÝ „TAK, AKO JE“. NESIETE RIZIKO JEHO POUŽÍVANIA. SPOLOČNOSŤ MICROSOFT NEPOSKYTUJE ŽIADNE VÝSLOVNÉ ZÁRUKY ALEBO PODMIENKY. TÁTO ZMLUVA NEMÔŽE ZMENIŤ DODATOČNÉ PRÁVA SPOTREBITEĽA ANI ZÁKONNÉ ZÁRUKY VYPLÝVAJÚCE Z MIESTNYCH PRÁVNYCH PREDPISOV. DO ROZSAHU POVOLENÉHO MIESTNYMI ZÁKONMI, SPOLOČNOSŤ MICROSOFT ODMIETA IMPLICITNÉ ZÁRUKY OBCHODOVATEĽNOSTI, VHODNOSTI NA KONKRÉTNY ÚČEL A NEPORUŠENIA CUDZÍCH PRÁV.

PRE AUSTRÁLIU – Z AUSTRÁLSKYCH ZÁKONOV NA OCHRANU SPOTREBITEĽA VÁM VYPLÝVAJÚ URČITÉ ZÁRUKY A NIČ V TÝCHTO PODMIENKACH NEMÔŽE TIETO PRÁVA OVPLYVNIŤ.

# 13. ODMEDZENIA A VYLÚČENIA NÁHRAD A ŠKÔD. OD SPOLOČNOSTI MICROSOFT A JEJ DODÁVATEĽOV MÔŽETE VYMÁHAŤ IBA NÁHRADU ZA PRIAME ŠKODY DO VÝŠKY 5 USD. NEMÔŽETE VYMÁHAŤ NÁHRADU ZA INÉ ŠKODY VRÁTANE NÁSLEDNÝCH ŠKÔD, UŠLÉHO ZISKU, ŠPECIÁLNYCH, NEPRIAMYCH ALEBO NÁHODNÝCH ŠKÔD.

Toto obmedzenie sa vzťahuje na:

· akékoľvek záležitosti týkajúce sa softvéru, služieb, obsahu (vrátane kódu) internetových lokalít tretích strán alebo programov tretích strán a

· nárokov z porušenia zmluvy, porušenia záruk alebo podmienok, objektívnej zodpovednosti, zanedbania alebo iných porušení práva do rozsahu povoleného príslušným právnym poriadkom.

Uplatňuje sa dokonca aj vtedy, ak spoločnosť Microsoft vedela alebo mala vedieť o možných škodách. Nemusia sa na vás vzťahovať aj kvôli tomu, že vo vašej krajine nie sú povolené vylúčenia alebo obmedzenia náhodných, následných alebo iných škôd.