LISENSVILKÅR FOR MICROSOFT FORHÅNDSVERSJON PROGRAMVARE

MICROSOFT ONEDRIVE APP FOR ANDROID

Disse lisensvilkårene utgjør en rettslig bindende avtale mellom deg og Microsoft Corporation (eller et av dets tilknyttede selskaper, avhengig av hvor du bor). Les vilkårene nøye. De gjelder ovennevnte forhåndsversjon programvare, som også omfatter mediet den eventuelt ble levert på. Vilkårene gjelder også for Microsofts

· Oppdateringer

· Tillegg

· Internett-baserte tjenester

· Brukerstøtte

for ovennevnte programvare, med mindre andre vilkår følger med programvaren. I så fall gjelder de vilkårene som følger med programvaren.

VED Å TA I BRUK PROGRAMVAREN ANSES DU FOR Å HA AKSEPTERT DISSE VILKÅRENE. HVIS DU IKKE AKSEPTERER VILKÅRENE, HAR DU IKKE RETT TIL Å TA I BRUK PROGRAMVAREN.

FORUTSATT AT DU OVERHOLDER VILKÅRENE I DENNE AVTALEN, HAR DU FØLGENDE RETTIGHETER.

# 1. INSTALLASJON OG BRUKERRETTIGHETER.

## a. Installasjon og bruk.

· Du har rett til å installere og teste ett eksemplar av programvaren i dine lokaler.

· Du har ikke rett til å teste programvaren i et levende operativmiljø med mindre Microsoft gir tillatelse til dette gjennom en annen avtale.

## b. Tredjepartsprogrammer. Programvaren kan omfatte tredjepartsprogrammer som Microsoft, ikke tredjeparten, lisensierer til deg under denne avtalen. Eventuelle merknader til tredjepartsprogrammer er inkludert bare til informasjonsformål.

# 2. INTERNETT-BASERTE TJENESTER. Microsoft tilbyr Internett-baserte tjenester med programvaren. Disse kan endres eller avbryteses når som helst.

# 3. AVTALEPERIODE. Avtaleperioden for denne avtalen er inntil 31/12/2016 (dag/måned/år), eller fra datoen for kommersiell utgivelse av programvaren, alt etter hvilken dato som faller først.

# 4. FORHÅNDSVERSJON AV PROGRAMVARE. Denne programvaren er en forhåndsversjon. Den virker ikke nødvendigvis på samme måte som den endelige versjonen av programvaren. Den endelige, kommersielle versjonen, kan inneholde endringer i forhold til forhåndsversjonen. Det er ikke sikkert at vi gir ut en kommersiell versjon.

# 5. TILBAKEMELDING. Hvis du gir tilbakemelding om programvaren til Microsoft, gir du Microsoft, rett til kostnadsfritt å bruke, dele og kommersialisere tilbakemeldingen på hvilken måte som helst og for hvilket formål som helst. Du gir også tredjeparter, kostnadsfritt, alle patentrettigheter som er nødvendige for at deres produkter, teknologier og tjenester skal kunne bruke eller samvirke med spesifikke deler av en Microsoft-programvare eller en Microsoft-tjeneste som tilbakemeldingen er gitt gjennom. Du skal ikke gi tilbakemelding som er underlagt lisens, som krever at Microsoft lisensierer sin programvare eller dokumentasjon til tredjeparter fordi vi inkluderer din tilbakemelding i dem. Disse rettighetene skal fortsette å gjelde ved opphør eller utløp av denne avtalen.

# 6. LISENSENS OMFANG. Det gis lisens på programvaren. Den selges ikke. Denne avtalen gir deg begrensede rettigheter til å bruke programvaren. Microsoft forbeholder seg alle øvrige rettigheter. Med mindre ufravikelig lov gir deg flere rettigheter til tross for denne restriksjonen, har du bare rett til å bruke programvaren slik det uttrykkelig er tillatt i henhold til denne avtalen. Du må overholde eventuelle tekniske begrensninger i programvaren som bare tillater at du bruker den på bestemte måter. Du har ikke rett til å gjøre følgende:

· Omgå de tekniske begrensningene i programvaren,

· Foreta omvendt utvikling ("reverse engineering"), dekompilere eller demontere programvaren, med mindre og bare i den grad dette er tillatt i henhold til gjeldende lov, til tross for denne begrensningen,

· Lage flere eksemplarer av programvaren enn det som er spesifisert i denne avtalen eller tillatt i henhold til ufravikelig lov, til tross for denne begrensningen,

· Publisere programvaren slik at andre kan fremstille eksemplarer av den,

· Leie ut, lease eller låne bort programvaren,

· Overføre programvaren eller denne avtalen til en tredjepart, eller

· Bruke programvaren til kommersielle vertstjenester.

# 7. EKSPORTRESTRIKSJONER. Programvaren er underlagt amerikanske eksportlover og -regler. Du må overholde alle nasjonale og internasjonale eksportlover og -regler som gjelder for programvaren. Disse lovene omfatter restriksjoner på bestemmelsessteder, sluttbrukere og sluttbruk. Hvis du vil ha mer informasjon, se www.microsoft.com/exporting.

# 8. BRUKERSTØTTE. Fordi programvaren leveres "som den er" ("as is"), er det ikke sikkert at vi vil tilby brukerstøtte for den.

# 9. FULLSTENDIG AVTALE. Denne avtalen og vilkårene for tillegg, oppgraderinger, Internett-baserte tjenester og brukerstøtte du benytter deg av, utgjør den fullstendige avtalen for programvaren og brukerstøtten.

# 10. GJELDENDE LOV.

## a. USA. Hvis du ervervet programvaren i USA, er denne avtalen underlagt lovene i delstaten Washington, og gjelder krav knyttet til avtalebrudd, uten hensyn til prinsipper om lovkonflikt. Alle andre krav, herunder krav knyttet til delstatlige forbrukervernlover, urettferdige konkurranseregler og forvoldt skade, er underlagt lovene i den aktuelle delstaten.

## b. Utenfor USA. Hvis du ervervet programvaren i et annet land enn USA, gjelder nasjonal lov.

# 11. RETTSVIRKNING. Denne avtalen beskriver bestemte rettigheter. Du kan ha andre rettigheter i henhold til gjeldende lov avhengig av jurisdiksjon. Du kan også ha rettigheter med hensyn til den parten du ervervet programvaren fra. Denne avtalen endrer ikke dine rettigheter i henhold til gjeldende ufravikelig lov som måtte få anvendelse for deg.

# 12. BEGRENSEDE RETTIGHETER. PROGRAMVAREN ER LISENSIERT "SOM DEN ER" ("AS IS"). DU BRUKER DEN PÅ EGEN RISIKO. MICROSOFT INNVILGER DEG INGEN GARANTIER ELLER ANDRE RETTIGHETER. DU KAN HA YTTERLIGERE FORBRUKERRETTIGHETER ELLER LOVFESTEDE RETTIGHETER I HENHOLD TIL LOKALE LOVER, SOM DENNE AVTALEN IKKE KAN ENDRE. I DEN GRAD IKKE ANNET FØLGER AV UFRAVIKELIG LOV, FRASKRIVER MICROSOFT SEG ETHVERT ANSVAR OG FORPLIKTELSER, HERUNDER MEN IKKE BEGRENSET TIL UNDERFORSTÅTTE GARANTIER OM SALGBARHET, ANVENDELIGHET FOR SÆRSKILTE FORMÅL ELLER AT PROGRAMVAREN IKKE KRENKER TREDJEPARTS RETTIGHETER.

FOR AUSTRALIA – DU HAR LOVFESTEDE RETTIGHETER UNDER DEN AUSTRALSKE FORBRUKERLOVEN, OG INGENTING I DISSE VILKÅRENE SKAL PÅVIRKE DISSE RETTIGHETENE.

# 13. ANVARSFRASKRIVELSE OG ANSVARSBEGRENSNING FOR TAP ELLER SKADER. MICROSOFT ELLER DETS LEVERANDØRER VIL BARE ERSTATTE DIREKTE TAP ELLER SKADER BEGRENSET OPP TIL 5,00 USD. DU HAR IKKE RETT TIL DEKNING FOR ANDRE TAP ELLER SKADER AV ØKONOMISK ELLER IKKE-ØKONOMISK ART, HERUNDER FØLGESKADER, TAP AV FORTJENESTE ELLER SPESIELLE, INDIREKTE ELLER TILFELDIGE TAP ELLER SKADER.

Denne begrensningen gjelder følgende:

· Alle forhold relatert til programvaren, tjenester, innhold (inkludert kode) på tredjeparts webområder eller tredjeparts programmer

· Krav knyttet til kontraktsbrudd, brudd på rettigheter og eventuelle påståtte garantier eller øvrige forpliktelser, objektivt ansvar, uaktsomhet eller annet subjektivt ansvar så langt dette er tillatt i henhold til gjeldende ufravikelig lov

Begrensningen gjelder også hvis Microsoft visste, eller burde ha visst, om risikoen for tap eller skader. Ettersom det kan være at ditt land ikke tillater ansvarsfraskrivelse eller ansvarsbegrensning for tilfeldige skader, følgeskader eller andre skader, kan det hende at ovennevnte ansvarsfraskrivelse eller ansvarsbegrensning ikke gjelder for deg.