„MICROSOFT“ NEIŠLEISTOS PROGRAMINĖS ĮRANGOS LICENCIJOS SĄLYGOS

MICROSOFT ONEDRIVE APP FOR ANDROID

Šios licencijos sąlygos yra susitarimas tarp „Microsoft Corporation“ (ar vienos iš su ja susijusių įmonių šalyje, kurioje gyvenate) ir jūsų. Perskaitykite. Jos taikomos nurodytai neišleistai programinei įrangai, pateiktai su laikmena, kurioje ją gavote. Šios sąlygos taip pat taikomos šios „Microsoft“ programinės įrangos

· atnaujinimams,

· papildymams,

· internetu teikiamoms paslaugoms ir

· palaikymo paslaugoms,

nebent jiems taikomos kitos sąlygos. Jei taip, taikomos tos sąlygos.

NAUDODAMI PROGRAMINĘ ĮRANGĄ, JŪS SUTINKATE SU ŠIOMIS SĄLYGOMIS. JEI SU JOMIS NESUTINKATE, NENAUDOKITE PROGRAMINĖS ĮRANGOS.

JEI LAIKOTĖS ŠIŲ LICENCIJOS SĄLYGŲ, TURITE TOLIAU NURODYTAS TEISES.

# 1. DIEGIMO IR NAUDOJIMO TEISĖS.

## a. Diegimas ir naudojimas.

· Jūs galite įdiegti ir bandyti vieną kopiją programinės įrangos jūsų patalpose siekiant.

· Programinės įrangos negalite bandyti darbo aplinkoje, nebent „Microsoft“ leidžia tai daryti kita sutartimi.

## b. Trečiosios šalies programos. Programinėje įrangoje gali būti trečiosios šalies programų, kurių licenciją „Microsoft“ (o ne trečioji šalis) suteikia jums pagal šią sutartį. Pranešimai, jei jų yra, dėl trečiosios šalies programos įtraukiami tik informavimo tikslais.

# 2. INTERNETU TEIKIAMOS PASLAUGOS. Kartu su programine įranga „Microsoft“ teikia paslaugas internetu. Jos gali pasikeisti arba būti nutrauktos bet kuriuo metu.

# 3. TERMINAS. Šios sutarties terminas yra iki 31/12/2016 (diena, mėnuo, metai), arba programinės įrangos komercinio išleidimo, priklausomai nuo to, kuri data yra pirma.

# 4. NEIŠLEISTA PROGRAMINĖ ĮRANGA. Ši programinė įranga yra neišleista versija. Ji gali neveikti taip, kaip veiks galutinė programinės įrangos versija. Mes galime ją pakeisti galutinės, pardavimui skirtos versijos tikslais. Mes taip pat galime neišleisti pardavimui skirtos versijos.

# 5. ATSILIEPIMAI. Jei „Microsoft“ pateiksite atsiliepimus apie programinę įrangą, jūs suteiksite „Microsoft“ teisę be mokesčio naudoti, dalintis arba naudoti komerciniais tikslais jūsų atsiliepimus bet kokiu būdu ir tikslu. Jūs taip pat suteiksite trečiosioms šalims teises be mokesčio, patento teises, reikalingas jų produktams, technologijoms arba paslaugoms naudoti arba sąsajai su tam tikromis „Microsoft“ programinės įrangos arba paslaugų dalimis, kuriose yra atsiliepimai. Jūs neteiksite atsiliepimų, kuriems reikalinga licencija, kuri reikalauja „Microsoft“ licencijuoti programinę įrangą arba dokumentaciją trečiosioms šalims dėl to, kad mes ten įdedame atsiliepimus. Šios teisės lieka galioti pasibaigus šiai sutarčiai.

# 6. LICENCIJŲ SĄRAŠAS. Programinė įranga yra licencijuota, o ne parduota. Ši sutartis suteikia tik keletą teisių naudotis programine įranga. „Microsoft“ pasilieka visas kitas teises. Išskyrus kai atitinkami įstatymai suteikia jums daugiau teisių, nepaisant šio apribojimo, programinę įrangą galite naudoti tik kaip leista šia sutartimi. Taip darydami turite laikytis visų programinės įrangos techninių apribojimų, kurie leidžia ją naudoti tik tam tikrais būdais. Jūs negalite

· apeiti programinės įrangos techninių apribojimų;

· perdaryti, dekompiliuoti ar išskaidyti programinės įrangos, išskyrus tuos atvejus ir tik tokia apimtimi, kuri leidžiama atitinkamais įstatymais, nepaisant šių apribojimų;

· daryti daugiau programinės įrangos kopijų, nei nurodyta šioje sutartyje ar leista atitinkamo įstatymo, nepaisant šių apribojimų;

· išleisti programinę įrangą kitiems nusikopijuoti;

· programinės įrangos nuomoti, suteikti išperkamosios nuomos sąlygomis, skolinti;

· perduoti programinės įrangos arba šios sutarties trečiajai šaliai; arba

· naudoti programinę įrangą komercinės programinės įrangos panaudos paslaugoms.

# 7. EKSPORTO APRIBOJIMAI. Programinei įrangai taikomi Jungtinių Valstijų eksporto įstatymai ir apribojimai. Jūs turite laikytis visų jūsų ir tarptautinių eksporto įstatymų bei apribojimų, taikomų programinei įrangai. Šiems įstatymams taikomi paskirties, galutinio vartotojo ir galutinio naudojimo apribojimai. Papildomos informacijos rasite www.microsoft.com/exporting.

# 8. PALAIKYMO PASLAUGOS. Kadangi ši programinė įranga yra „tokia, kokia yra“, palaikymo paslaugų jai galime neteikti.

# 9. VIENTISA SUTARTIS. Ši sutartis ir sąlygos dėl papildymų, atnaujinimų, internetu teikiamų paslaugų ir palaikymo paslaugų yra sudaro vientisą sutartį dėl programinės įrangos ir palaikymo paslaugų.

# 10. TAIKYTINA TEISĖ.

## a. Jungtinės Amerikos Valstijos. Jei jūs įsigijote programinę įrangą JAV, Vašingtono valstijos įstatymai bus taikomi šios sutarties interpretavimui ir ieškiniams dėl jos pažeidimo, nepaisant įstatymų kolizijos principo. Jūsų šalies įstatymai bus taikomi visiems kitiems ieškiniams, įskaitant ieškinius pagal vartotojų apsaugos įstatymus, nesąžiningos konkurencijos įstatymus ir civilinės teisės deliktą.

## b. Už JAV ribų. Jei įsigijote programinę įrangą kitoje šalyje, taikomi tos šalies įstatymai.

# 11. TEISINIS EFEKTAS. Ši sutartis nustato tam tikras teises. Pagal savo šalies įstatymus galite turėti kitas teises. Galite turėti teises šalies, iš kurios įsigijote programinę įrangą, atžvilgiu. Ši sutartis nekeičia teisių, suteikiamų jūsų šalies įstatymų, jei jūsų ar šalies įstatymai to neleidžia.

# 12. GARANTIJOS ATSISAKYMAS. ŠI PROGRAMINĖ ĮRANGA LICENCIJUOTA „TOKIA, KOKIA YRA“. JA NAUDODAMIESI JŪS PRISIIMATE RIZIKĄ. „MICROSOFT“ NESUTEIKIA TIESIOGIAI IŠREIKŠTŲ GARANTIJŲ, GARANTIJŲ ARBA SĄLYGŲ. GALITE TURĖTI PAPILDOMŲ VARTOTOJO TEISIŲ ARBA VIETINIUOSE ĮSTATYMUOSE NUSTATYTŲ GARANTIJŲ, KURIŲ ŠI SUTARTIS NEGALI PAKEISTI. NACIONALINIŲ ĮSTATYMŲ LEIDŽIAMA APIMTIMI, „MICROSOFT“ NESUTEIKIA NUMANOMŲ TINKAMUMO PARDUOTI, TINKAMUMO ATSKIRIEMS TIKSLAMS IR NEPAŽEIDŽIAMUMO GARANTIJŲ.

AUSTRALIJOJE: GARANTIJOS SUTEIKIAMOS PAGAL AUSTRALIJOS VARTOTOJŲ TEISIŲ ĮSTATYMĄ IR JOKIA ŠIŲ SĄLYGŲ NUOSTATA TŲ TEISIŲ NEPAKEIČIA.

# 13. GYNIMO IR NUOSTOLIŲ APRIBOJIMAI BEI IŠIMTYS. IŠ „MICROSOFT“ IR JOS TIEKĖJŲ GALITE REIKALAUTI TIK TIESIOGINIŲ NUOSTOLIŲ ATLYGINIMO IKI 5,00 JAV DOLERIŲ. NEGALITE REIKALAUTI JOKIŲ KITŲ NUOSTOLIŲ ATLYGINIMO, ĮSKAITANT PRIEŽASTINIUS NUOSTOLIUS, PRARASTĄ PELNĄ, YPATINGUS, NETIESIOGINIUS AR ATSITIKTINIUS NUOSTOLIUS.

Šis apribojimas taikomas:

· visiems su programine įranga susietiems objektams, paslaugoms, trečiosios šalies internetinių puslapių turiniui (įskaitant kodą) arba trečiosios šalies programoms,

· ieškiniams dėl sutarties pažeidimo, garantijų arba sąlygų pažeidimo, atsakomybės be kaltės atveju, neatsargumo ir kitais atvejais, kiek maksimaliai leidžia taikytini įstatymai.

Tai taip pat taikoma, jei „Microsoft“ žinojo arba turėjo žinoti apie pažeidimų galimybę. Išvardintos išimtys ir apribojimai gali būti netaikomi, jei jūsų šalis neleidžia atsisakyti arba apriboti atsitiktinius, priežastinius ar kitus nuostolius.